Μέχρι και η Πάμελα Άντερσον μιλά για «συνθηκολόγηση» του Τσίπρα\nΤελ. ενημ.: 25.02.2019, 16:41\nΗ διάσημη ηθοποιός έπλεξε το εγκώμιο του Γιάνη Βαρουφάκη και... επιτέθηκε στον Αλέξη Τσίπρα\nΤο εγκώμιο του Γιάνη Βαρουφάκη πλέκει η διάσημη ηθοποιός, Πάμελα Άντερσον, σε συνέντευξή της για την επίσκεψη που αναμένεται να πραγματοποιήσει στην Ελλάδα το προσεχές διάστημα. Μάλιστα, η ίδια κάνει λόγο για συνθηκολόγηση του Αλέξη Τσίπρα μετά το «όχι» στο δημοψήφισμα.\nΗ Πάμελα Άντερσον, όταν ρωτήθηκε ποιός είναι ο πιο διάσημος εν ζωή Έλληνας, απάντησε: «Ο Γιάνης Βαρουφάκης. Κάποιος, δηλαδή που είπε "όχι" όταν ήταν υπουργός Οικονομικών και εμπνέει ανθρώπους σε όλη την Ευρώπη».\nΗ λέξη «όχι» φαίνεται να βρίσκεται πάντως στο λεξιλόγιό της ενώ, όπως αναφέρει στην ίδια συνέντευξη, η λέξη αναφέρεται και στους ανθρώπους που είπαν «όχι» στο δημοψήφισμα αλλά και, σε παλιότερες εποχές, στον φασισμό.\nΑναφερόμενη στον έλληνα πρωθυπουργό, Αλέξη Τσίπρα, είπε: «Δυστυχώς, ο ΣΥΡΙΖΑ, το αριστερό κόμμα που βρίσκεται στην εξουσία, αποφάσισε να συνθηκολογήσει και την επόμενη ημέρα του δημοψιηφίσματος ο υπουργός Οικονομικών Γιάνης Βαρουφάκης παραιτήθηκε».\n«Σήμερα, αν κοιτάξει κανείς την Ελλάδα θα δει ότι τα περισσότερα αεροδρόμια ανήκουν σε γερμανικές εταιρείες (Fraport), και ότι το λιμάνι του Πειραιά (μέρος της ευρύτερης Αθήνας) ανήκει στους Κινέζους, ότι οι άνθρωποι είναι ακόμη πιο χρεωμένοι και ότι υπάρχει φτώχεια παντού και μαζική μετανάστευση στον νεανικό πληθυσμό», συμπληρώνει η διάσημη ηθοποιός.


Πλήρως «αυτοδίδακτη», με ελληνική συμβολή, η τεχνητή νοημοσύνη AlphaGo Zero - CNN.gr\nΠλήρως «αυτοδίδακτη», με ελληνική συμβολή, η τεχνητή νοημοσύνη AlphaGo Zero\nΠέμπτη, 19 Οκτωβρίου 2017 10:45\nREUTERS/Mike Blake/File Picture\nΈνα ακόμη σημαντικό βήμα στο πεδίο της τεχνητής νοημοσύνης έκανε η βρετανική εταιρεία DeepMind, θυγατρική της Google, που ανακοίνωσε ότι το αναβαθμισμένο «έξυπνο» σύστημά της AlphaGo Zero κατάφερε να γίνει ειδήμων στο κινεζικό επιτραπέζιο παιγνίδι Go, χωρίς καμία πλέον ανθρώπινη παρέμβαση, αλλά μαθαίνοντας τα πάντα μόνο του εκ του μηδενός. Χρειάσθηκε μόνο 40 μέρες για να αφομοιώσει γνώσεις 3.000 ετών και να γίνει ανίκητο στο συγκεκριμένο τρομερά απαιτητικό παιχνίδι.\nΤο προηγούμενο πρόγραμμα τεχνητής νοημοσύνης AlphaGo είχε έως τώρα νικήσει άνετα δύο από τους καλύτερους στον κόσμο παίκτες του Go, αρχικά με 4-1 τον 18 φορές παγκόσμιο πρωταθλητή νοτιοκορεάτη Λι Σε-ντολ και μετά με 3-0 τον κινέζο παγκόσμιο πρωταθλητή Κε Τζίε. Αλλά, είχε προηγουμένως εκπαιδευθεί μελετώντας επί μήνες εκατομμύρια παιγνίδια από ανθρώπους «μάστερ» του εν λόγω παιχνιδιού.\nΑυτή τη φορά, όμως, το νέο AlphaGo Zero ξεκίνησε χωρίς να έχει καμία άλλη ανθρώπινη εκπαίδευση, πέρα από τη γνώση των κανόνων του Go. Το νέο πρόγραμμα τεχνητής νοημοσύνης άρχισε να παίζει με τον εαυτό του για εξάσκηση και μέσα σε τρεις μέρες -αφού είχε παίξει σχεδόν πέντε εκατομμύρια παιχνίδια!- ήταν πια ικανό να νικήσει το προηγούμενο πρόγραμμα AlphaGo (τον νικητή των ανθρώπων) με σκορ 100-0!\n(Το παιχνίδι AlphaGo Zero - Πηγή: Google)\nΜάλιστα, το σύστημα βρήκε μόνο του πρωτότυπες κινήσεις, που μέσα σε τόσες χιλιάδες χρόνια οι άνθρωποι δεν είχαν διανοηθεί ότι μπορούν να υπάρξουν και δεν είχαν ποτέ χρησιμοποιήσει στο παιχνίδι τους.\nΠερήφανος ο ιδρυτής και διευθύνων σύμβουλος της Google DeepMind, ο βρετανο-κύπριος Ντέμης Χασάμπης, δήλωσε ότι το νέο σύστημα, που είναι πλέον αποκλειστικός δάσκαλος του εαυτού του, μπορεί να έχει πολύ περισσότερες εφαρμογές. «Νομίζουμε ότι είναι πια αρκετά καλό για να πετύχει σημαντική πρόοδο σε μερικά πραγματικά προβλήματα, αν προφανώς απέχουμε ακόμη πολύ από μια πλήρη τεχνητή νοημοσύνη», τόνισε, όπως αναφέρει το Αθηναϊκό πρακτορείο. Όπως είπε ο βασικός ερευνητής Ντέιβιντ Σίλβερ:\nΤο νέο σύστημα ξεκινά από ένα νευρωνικό δίκτυο που δεν ξέρει τίποτε απολύτως για το παιχνίδι του Go, πέρα από τους κανόνες του. Στη συνέχεια, τα μαθαίνει όλα παίζοντας παιχνίδια με τον εαυτό του.\nΤο αρχαίο κινεζικό παιχνίδι Go έχει μια ιστορία αρκετών χιλιάδων ετών. Αν και οι κανόνες του είναι πιο απλοί σχέση με του σκακιού, οι δύο παίκτες έχουν να επιλέξουν κάθε φορά ανάμεσα σε περίπου 200 κινήσεις έναντι περίπου 20 στο σκάκι.\nTake a look at the brand new @alphagomovie website for a first look at the trailer & upcoming screenings: https://t.co/XHXeF5Rs5U pic.twitter.com/nWyHtVcKmf\n— DeepMind (@DeepMindAI) 19 Σεπτεμβρίου 2017\nΟι ερευνητές της Google DeepMind, με επικεφαλής τους Χασάμπη και Σίλβερ, έκαναν τη σχετική δημοσίευση στο περιοδικό "Nature". Στην ερευνητική ομάδα συμμετέχει και ο έλληνας μηχανικός λογισμικού Ιωάννης Αντώνογλου, ο οποίος αποφοίτησε από το Τμήμα Ηλεκτρολόγων Μηχανικών και Μηχανικών Η/Υ του Αριστοτελείου Πανεπιστημίου Θεσσαλονίκης το 2011, έκανε μεταπτυχιακά στην τεχνητή νοημοσύνη στο Πανεπιστήμιο του Εδιμβούργου και από το 2012 εργάζεται στη Google Deep Mind.\nTECH\t· ΤΕΧΝΗΤΗ ΝΟΗΜΟΣΥΝΗ\t· GOOGLE\t· ALPHAGO\t· ΤΕΧΝΟΛΟΓΙΑ


Συνεχίζονται οι εγγραφές για την συμμετοχή στις Πανελλαδικές 2015 - Ηλεία Οικονομία\nΣυνεχίζονται οι εγγραφές για την συμμετοχή στις Πανελλαδικές 2015\nΣυνεχίζεται η κατάθεση των αιτήσεων για συμμετοχή στις Πανελλαδικές Εξετάσεις 2015 των τελειοφοίτων και των αποφοίτων των ΕΠΑ.Λ. Η προθεσμία για την κατάθεση λήγει την Τετάρτη 25/02/2015, όσοι μαθητές και μαθήτριες δεν καταθέσουν αίτηση αποκλείονται από τις πανελλαδικές εξετάσεις για εισαγωγή σε ΑΕΙ, ΤΕΙ, Στρατιωτικές και Αστυνομικές σχολές και Σχολές Εμπορικές Ναυτικού.\nΥπενθυμίζουμε ότι στις εξετάσεις μπορούν να λάβουν μέρος και οι απόφοιτοι του Τομέα Υγείας Πρόνοιας.\n¨Όσοι μαθητές και μαθήτριες έχουν αποφοιτήσει τα έτη 2013 και 2014 έχουν την δυνατότητα να επιλέξουν την κατάθεση μόνο μηχανογραφικού (κατηγορία 10%) διεκδικώντας μια θέση με την βαθμολογία που έχουν από τη συμμετοχή τους στις προηγούμενες πανελλαδικές εξετάσεις.\nΣε κάθε περίπτωση οι μαθητές και οι μαθήτριες, καλό είναι να επικοινωνούν με το σχολείο στο τηλέφωνο 2622021083 ή να ενημερώνονται από το site του σχολείου


Predator: Concrete Jungle - GameOver\nHome » Predator: Concrete Jungle\nΜια ευκαιρία για να δείτε τον κόσμο μέσα από τα μάτια ενός Κυνηγού.\nΑυτή τη φορά, θήραμα είναι ο άνθρωπος\nΗ 20th Century Fox έχει στην κατοχή της δύο από τα σημαντικότερα franchises του κινηματογράφου, δηλαδή τις σειρές Alien και Predator. Αυτές οι σειρές επιστημονικής φαντασίας έχουν δώσει στο κοινό επτά κινηματογραφικές παραγωγές, βιβλία κόμικς και πολλά βιντεοπαιχνίδια. Το πιο πρόσφατο από αυτά τα βιντεοπαιχνίδια μάς έρχεται ξανά από τη Sierra, δίνοντάς μας τη δυνατότητα να πάρουμε το ρόλο ενός εξωγήινου κυνηγού και να διεκδικήσουμε τρόπαια μέσα σε μια τσιμεντένια «ζούγκλα». Το Predator: Concrete Jungle είναι ένα απλό παιχνίδι δράσης τρίτου προσώπου που χρησιμοποιεί στον καλύτερο δυνατό βαθμό τη φιλοσοφία των κινηματογραφικών παραγωγών, προκειμένου να προσφέρει στον παίκτη μια αυθεντική εμπειρία.\nΠίσω από το κτηνώδες και αμίλητο πρόσωπο του πρωταγωνιστή Κυνηγού κρύβεται και ένα υποτυπώδες σενάριο. Το 1930 ο «ήρωας» του παιχνιδιού έκανε το λάθος να αποκαλυφθεί στους ανθρώπους και για τιμωρία οι ομόφυλοί του τον εξόρισαν για 100 χρόνια σε έναν αφιλόξενο πλανήτη. Τα άσχημα για τους εξωγήινους αρχίζουν μόλις μαθαίνουν πως οι άνθρωποι της Γης έχουν κλέψει την τεχνολογία που άφησε πίσω του ο Κυνηγός πίσω στο 1930 και την χρησιμοποιούν πλέον προς όφελός τους. Έτσι, φέρνουν την «πέτρα του σκανδάλου» ξανά στο προσκήνιο στέλνοντας τον ήρωα σε μια εντελώς διαφορετική Γη, προκειμένου να πάρει πίσω την κλεμμένη τεχνολογία και να αφανίσει αυτούς που την χρησιμοποιούν.\nΤο σενάριο είναι καλογραμμένο και ταιριάζει απόλυτα με το γενικότερο ύφος των κινηματογραφικών παραγωγών. Το κακό είναι πως, κατά τη διάρκεια των αποστολών λίγο θα σας ενδιαφέρει η εξέλιξη της ιστορίας, μιας και το παιχνίδι απαιτεί την ολοκλήρωση διαφόρων αποστολών που απλά θα οδηγήσουν στον επόμενο επίπεδο. Αυτό είναι ίσως το σημαντικότερο πρόβλημα που συναντήσαμε στο Concrete Jungle. Παρόλο που οι χάρτες είναι σχεδιασμένοι έτσι ώστε να δίνουν την εντύπωση πως προσφέρεται πλήρης ελευθερία κινήσεων, στην ουσία είναι κλειστές αρένες που απαρτίζονται από συγκεκριμένους αντικειμενικούς σκοπούς. Κατά την έναρξη κάθε ενός από αυτά τα επίπεδα δίνονται κάποιες πληροφορίες σχετικά με την αποστολή. Στη συνέχεια, ο παίκτης πρέπει να μαντέψει τι πρέπει να κάνει, καθώς οι οδηγίες είναι γενικόλογες και δεν διευκρινίζουν τι ακριβώς πρέπει να συμβεί για να θεωρηθεί η αποστολή ως πετυχημένη.\nΕκτός αυτού, οι μηχανικές του παιχνιδιού είναι κάπως παράξενες. Για παράδειγμα, σε μια από τις αποστολές ο Κυνηγός πρέπει να πάρει ως τρόπαιο τη ραχοκοκαλιά τριών μελών μιας συμμορίας που έχει κλέψει την τεχνολογία απόκρυψης των εξωγήινων. Μέχρι εδώ καλά, όμως όσους από αυτούς και αν σκοτώσετε, το παιχνίδι δεν θεωρεί την αποστολή ως επιτυχή αν δεν τους συλλάβετε έχοντας ενεργοποιημένη την Tech Vision, έτσι ώστε να μπορείτε να τους δείτε. Σημειωτέον πως τους κακοποιούς τους βλέπετε έτσι και αλλιώς! Απλά το παιχνίδι δεν δέχεται ότι μπορείτε να τους δείτε χωρίς την Tech Vision ενεργοποιημένη και συνεχίζει να θεωρεί την αποστολή ως μη ολοκληρωμένη.\nΑπογοήτευση νιώσαμε και από το σύστημα μάχης που χρησιμοποιεί ο Κυνηγός. Δυστυχώς, αυτή η αίσθηση του κρυμμένου πλάσματος που παραμονεύει το θήραμά του καθώς αυτό περπατά αμέριμνο, εδώ δεν υπάρχει. Είναι λίγο παράδοξο να βάζεις τον Κυνηγό να παίζει ξύλο με τους απλούς αστυνομικούς μιας πόλης (και πολλές φορές να τις τρώει), όταν στις ταινίες αυτό το τερατώδες πλάσμα τις έβρεχε με άνεση ακόμη και στον Σβαρτσενέγκερ. Το παιχνίδι αποτυγχάνει και στο gameplay της απόκρυψης. Ο χαρακτήρας που ελέγχει ο παίκτης διαθέτει την εξαιρετική λειτουργία που τον κάνει αόρατο, όμως όσο και αν οι δημιουργοί του παιχνιδιού προσπάθησαν, σε καμία περίπτωση δεν κατάφεραν να φέρουν το παιχνίδι κοντά στα επίπεδα της ταινίας.\nΕίναι τόσο προβληματικό όσο φαίνεται;\nΤώρα η πρώτη σκέψη που πιθανό να περνά από το μυαλό σας θα είναι: «μα καλά, τελικά τι καλό έχει αυτό το παιχνίδι;». Η απάντηση είναι απλή και έρχεται μέσα από τα gadget και τα διάφορα τεχνολογικά κολπάκια που έχει στην κατοχή του ο Κυνηγός. Ελέγχοντας λοιπόν τον θηριώδη εξωγήινο θα μπορείτε να βλέπετε τα πάντα μέσα από τέσσερις τύπους όρασης (Thermal, Tech, Night και κανονική), οι οποίοι δημιουργούν εξαιρετικά εφέ γραφικών που ξεπερνούν ακόμη και τα πρωτότυπα κινηματογραφικά. Επίσης, ο Κυνηγός χρησιμοποιεί σπαθιά, ακόντια, τις λεπίδες που επεκτείνονται από τον καρπό του, νάρκες και φυσικά, την ειδική σκόπευση με λέιζερ που οδηγεί στην εξαπόλυση θανατηφόρων βλημάτων. Στην απεικόνιση αλλά και στην χρήση όλων των παραπάνω, από το GameOver η ομάδα ανάπτυξης Eurocom (δημιουργός των Sphinx and the Cursed Mummy και Athens 2004) κερδίζει άριστα. Οι εικόνες του παιχνιδιού παραπέμπουν άμεσα στις ταινίες και δίνουν στον παίκτη τη δυνατότητα να βιώσει συνθήκες και καταστάσεις που πάντα ήθελε, αλλά μέχρι σήμερα δεν ήταν εφικτές.\nΠολυσύνθετος αλλά και ικανοποιητικός είναι και ο χειρισμός του κεντρικού χαρακτήρα. Ο Κυνηγός εκτελεί τεράστια άλματα, μπορεί να κρεμαστεί, να αναρριχηθεί και να εκτελέσει αρκετές ακόμη κινήσεις που θα του επιτρέπουν να μεταπηδά από τη μία οροφή στην άλλη. Όσο λοιπόν παραμένετε στις κορυφές των κτιρίων και προσπαθείτε από εκεί να θανατώσετε τα θηράματά σας, το παιχνίδι είναι καλό. Απλά, μην κάνετε το λάθος να κατεβείτε στους δρόμους, γιατί εκεί θα νιώσετε πως παίζετε ένα από τα χειρότερα beat’em ups όλων των εποχών.\nΣτον τομέα των γραφικών το Concrete Jungle μάς άφησε με τις καλύτερες εντυπώσεις μόνο όταν χρησιμοποιούσαμε τα εξειδικευμένα είδη όρασης. Στην απλή απεικόνιση τα γραφικά είναι ικανοποιητικά, αν και το περιβάλλον αποτελείται από γενικής και καθόλου εμπνευσμένης φύσεως κτίρια και τοπία. Το μοντέλο του Κυνηγού είναι πολύ καλό και το ίδιο ισχύει για το animation του. Αντιθέτως, οι πολίτες και οι αντίπαλοι του πρωταγωνιστή αποτελούνται από ελάχιστα πολύγωνα, χρησιμοποιούν λιγοστές ρουτίνες κίνησης και η τεχνητή νοημοσύνη τους βρίσκεται κάτω του μετρίου. Αυτό που μας ξετρέλανε -και θα το επαναλάβουμε- ήταν τα εφέ των Thermal, Tech και Night Vision. Ως δια μαγείας, με την ενεργοποίηση αυτών των εφέ τα χρώματα ζωντανεύουν και τα τοπία αποκτούν έναν σουρεαλιστικό τόνο που δεν χορταίνεις να βλέπεις.\nΥπάρχει και η επιλογή μεταφοράς της άποψης σε πρώτο πρόσωπο, η οποία φέρνει τον παίκτη ακόμη πιο κοντά στο πώς βιώνει τη δράση ο Κυνηγός, όμως μέσω αυτής της άποψης ο χαρακτήρας δεν κινείται, αρκούμενος απλά στον έλεγχο του περιβάλλοντα χώρου. Στον ηχητικό τομέα η κατάσταση είναι ικανοποιητική. Αν εξαιρέσουμε τις ενοχλητικές φωνές κάποιων πολιτών, τα εφέ είναι πολύ καλά και απολύτως πιστά στα αντίστοιχα κινηματογραφικά. Επίσης, το μουσικό θέμα είναι τόσο καλό που θα λέγαμε πως ταιριάζει περισσότερο σε ταινία παρά σε βιντεοπαιχνίδι.\nΣε γενικές γραμμές, κρίνουμε το Predator: Concrete Jungle ως μια από τις καλές προσπάθειες της σειράς. Σίγουρα υποφέρει από αρκετά προβλήματα, αλλά τελικά καταφέρνει να προσφέρει ένα κομμάτι της σειράς Predator που έλειπε από τις κονσόλες.\nΉχος Stereo/ Dolby Surround/ Dolby Digital 5.1 (μόνο στην έκδοση Xbox)


Η Ταινία ''IDA'' κερδίζει το κινηματογραφικό βραβείο LUX 2014. (Ανακοίνωση Τύπου από την Ολομέλεια του Ευρωπαϊκού Κοινοβουλίου στο Στρασβούργο, 15 -18.12.2014)\nΗ Ταινία «IDA» κερδίζει το κινηματογραφικό βραβείο LUX 2014\nΟ Πρόεδρος του ΕΚ Μάρτιν Σουλτς, ανακοίνωσε το νικητή του φετινού κινηματογραφικού βραβείου LUX του Ευρωπαϊκού Κοινοβουλίου στα πλαίσια ειδικής τελετής στην ολομέλεια το μεσημέρι της Τετάρτης. Η ταινία “Ida” (συμπαραγωγή Πολωνίας/Δανίας) είναι η ιστορία μιας νεαρής γυναίκας που αναζητά την ταυτότητά της, μια προσωπική συναισθηματική ιστορία που τοποθετείται επί του οδυνηρού παρελθόντος της Ευρώπης.\nΛαμβάνοντας το βραβείο από τον Πρόεδρο του ΕΚ, ο σκηνοθέτης Pawel Pawlikowsky δήλωσε τα εξής: «Η ταινία πέτυχε να αγγίξει το κοινό σε όλη την Ευρώπη. Αυτό δείχνει ότι ο κινηματογράφος έχει ακόμη ένα ρόλο να παίξει στην κοινωνία μας. Το βραβείο LUX καθιέρωσε ένα καινούριο τρόπο βράβευσης των Ευρωπαίων σκηνοθετών και προσέφερε τη δυνατότητα σε χιλιάδες Ευρωπαίους πολίτες να βιώσουν τα ίδια συναισθήματα από κοινού\n«Η πρωτοβουλία του ΕΚ για το βραβείο LUX είναι μοναδική στο είδος της: τρεις ταινίες υποτιτλισμένες σε 24 γλώσσες προβάλλονται σε 28 χώρες, σε 18 τουλάχιστον φεστιβάλ σε περισσότερες από 40 ευρωπαϊκές πόλεις. Είναι κάτι που δεν έχει γίνει ποτέ από κανέναν άλλον» δήλωσε η Silvia Costa, Πρόεδρος της επιτροπής Πολιτισμού και Παιδείας του ΕΚ προσθέτοντας τα εξής: «Πιστεύω ότι πρέπει να δοθεί ιδιαίτερη προσοχή στη νέα γενιά των Ευρωπαίων σεναριογράφων και σκηνοθετών. Με τον τρόπο αυτό ο κινηματογράφος μπορεί να καταστεί εργαλείο διαλόγου και γνώσης και να βοηθήσει τους πολιτικούς να καταλάβουν πραγματικά τη νεολαία, αποφεύγοντας τα στερεότυπα και τις γενικεύσεις»\nΒίντεο του EuroparlTV για το βραβείο LUX 2014: http://europarltv.europa.eu/en/player.aspx?pid=d381b6c8-a72f-4bae-8c60-a3ea00b91a5b\nIDA, LUX 2014, ΒΡΑΒΕΙΑ, ΚΙΝΗΜΑΤΟΓΡΑΦΟΣ, ΠΟΛΙΤΙΣΜΟΣ, ΣΙΝΕΜΑ, ΤΑΙΝΙΑ


Αλαλούμ με τα ανασφάλιστα οχήματα και λάθη στα "ραβασάκια" με τα πρόστιμα | Pagenews.gr\nΑλαλούμ με τα ανασφάλιστα οχήματα και λάθη στα «ραβασάκια» με τα πρόστιμα\nPagenews Team 08.05.2018 | 08:14 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Οικονομία / Αλαλούμ με τα ανασφάλιστα οχήματα και λάθη στα «ραβασάκια» με τα πρόστιμα\n437.000 είναι τα ανασφάλιστα οχήματα σύμφωνα με την ΑΑΔΕ. Δείτε τι πρέπει να κάνετε σε περίπτωση που έχει γίνει λάθος προκειμένου να γλιτώσετε το πρόστιμο.\nΣωρεία λαθών προέκυψαν κατά τη διασταύρωση που έτρεξε στις 30 Απριλίου η Ανεξάρτητη Αρχή Δημοσίων Εσόδων για να εντοπίσει τα ανασφάλιστα οχήματα.\nΑπό τη Δευτέρα οι ιδιοκτήτες 436.653 οχημάτων τα οποία εντοπίστηκαν ως πιθανά ανασφάλιστα είδαν ένα μήνυμα στο προσωπικό τους λογαριασμό στο Taxisnet με το οποίο ενημερώθηκαν ότι βρέθηκαν με ανασφάλιστο όχημα. Αν πράγματι έχουν ανασφάλιστο όχημα για να μπορέσουν να το ασφαλίσουν θα πρέπει να πληρώσουν πρώτα το παράβολο – πρόστιμο.\nΣε περίπτωση όμως που έχει γίνει λάθος, όπως για παράδειγμα το αυτοκίνητο είναι ασφαλισμένο, θα πρέπει να γίνουν διορθώσεις προκειμένου να αποφύγουν την πληρωμή του προστίμου το οποίο ανέρχεται σε:\n-100 ευρώ για δίκυκλα έως 250 κυβικά,-150 ευρώ για δίκυκλα άνω των 251 κυβικών,-200 ευρώ για αυτοκίνητα έως 1.000 κυβικά και-250 ευρώ για αυτοκίνητα μεγαλύτερου κυβισμού.\nΔΙΑΒΑΣΤΕ ΕΠΙΣΗΣ:Παράταση τέλος για τα ανασφάλιστα οχήματα – Τα πρόστιμα "φωτιά"\nTAXISNETΑΑΔΕΑΝΑΣΦΑΛΙΣΤΑ ΙΧΑΝΑΣΦΑΛΙΣΤΑ ΟΧΗΜΑΤΑΠΡΟΣΤΙΜΑ


Orthodox Voice - Ορθόδοξη Φωνή: 05/26/15\nΙδών ο Κτίστης ολλύμενον, τον άνθρωπον χερσίν ον εποίησε, κλίνας ουρανούς κατέρχεται· τούτον δε εκ Παρθένου, θείας αγνής, όλον ουσιούται, αληθεία σαρκωθείς· ότι δεδόξασται.\nΑν ο κεραμιδάς ή τσουκαλάς δεν υποφέρη να βλέπη τσακισμένον το πήλινον σκεύος όπου εκατασκεύασεν, αλλά πασχίζει να το αναπλάση δεύτερον· ομοίως και ο οικοδόμος δεν υποφέρη να βλέπη κρημνισμένον το οσπίτιον όπου οικοδόμησεν, αλλά αγωνίζεται να κτίση πάλιν αυτό· πως ήτον δίκαιον ο Κτίστης και Δημιουργός του Παντός να ιδή τον άνθρωπον όπου έπλασε με τας ιδίας του χείρας, ότι εφθάρθη και εσυντρίφθη, και να μη φροντίση δια να αναπλάση πάλιν αυτόν; Τούτο βέβαια δεν ήτον της αυτού αγαθότητος και φιλανθρωπίας άξιον. Δια τούτο λοιπόν βλέπων τον παρ΄ αυτού πλασθέντα άνθρωπον, ότι εκατήντησεν εις αυτόν τον πυθμένα της φθοράς, έκλινε τους Ουρανούς: ήτοι αφήκεν εις ολίγον τους Ουρανούς: τουτέστι την εν Ουρανοίς δόξαν, και ταπεινώσας το ύψος της Θεότητος του, (το οποίον κένωσιν μεν ωνόμασεν ο Απ. Παύλος, ύφεσιν δε της Θεότητος ο Θεολόγος Γρηγόριος) ούτω κατέβη εις την γην, και εκ της αειπαρθένου Μαρίας όλον τον Αδάμ ουσιούται: ήτοι ολόκληρον αυτόν αναλαμβάνει και ενώνει ουσιωδώς εις την υπόστασιν της Θεότητός του.\nΔεν είναι καθόλου ευχάριστος η εξέλιξις των γεγονότων περί του ελληνικού πληθυσμού, ο οποίος, δυστυχώς αλλοιώνεται, καθώς το διαπιστώνει και ο έντιμος τ. Πρόεδρος του Αρείου Πάγου κ. Βασ. Κόκκινος εις άρθρον του εις την «Εστίαν» της 19/2/2010. Μεταξύ των άλλων σημειώνει και αυτά "Το κυβερνών κόμμα βαρύνεται με το εθνικό έγκλημα της νομιμοποιήσεως των αμβλώσεων και μάλιστα με δαπάνες του κράτους, δια του Ν. 1609 του 1986. Αντί δε να αντιμετωπίσει το δημογραφικό πρόβλημα της Ελλάδος, με κατάλληλα μέτρα για την αύξηση των γεννήσεων, θέτει σε πρώτη προτεραιότητα την απονομή της ελληνικής ιθαγένειας σε μετανάστες και λαθρομετανάστες αγνώστου συνολικού αριθμού… Στην Ήπειρο και τη Θράκη είναι δυνατόν να σχηματισθεί επικίνδυνη μουσουλμανική μειονότητα, με τάση να γίνει πλειονότητα με όλες τις ευνόητες συνέπειες. Άλλωστε ο Οζάλ μάς έχει προειδοποιήσει, προφητεύσας πως η κατάληψη της Ελλάδος είναι ζήτημα χρόνου, με την υπογεννητικότητά της… Πολλοί Έλληνες αγνοούν τις επιπτώσεις και τον κίνδυνον αφελληνισμού της Χώρας δια της αποσυνδέσεως του συνδετικού κρίκου του γένους των ελλήνων, που είναι η Ορθόδοξη Χριστιανική θρησκεία… Το κυβερνών κίνημα, έστω και την υστάτη ώρα, ας αναλογισθεί τις ιστορικές ευθύνες του".\nΕίναι όντως τραγικόν, να ευρισκώμεθα προ της απειλής αλλοιώσεως και μειώσεως του ελληνικού πληθυσμού, και οι υπεύθυνοι του έθνους να νομιμοποιούν και να πληρώνουν δια 300 χιλιάδες περίπου, εκτρώσεις, τον χρόνον. Αυτοκτονούμεν ως Έθνος, και δεν το αντιλαμβανόμεθα.\n«Τόσοι Αρχιερείς, τόσοι Ιερείς, τόσοι Μοναχοί και λαϊκοί πεπαιδευμένοι και μη, δεν διακόπτουν πνευματική επικοινωνία με τους Οικουμενιστές, όλοι αυτοί επλανήθησαν και μόνο εσείς οι ολίγοι είσθε με την αλήθεια;» Παλαιό το σόφισμα, ανασκευασμένο και απογεγυμνωμένον υφ’ όλων σχεδόν των αγίων Πατέρων μας και της Αγίας Γραφής. Το δυστύχημα δι’ αυτούς που λέγουν όλα αυτά είναι ότι η αλήθεια δεν συμβαδίζει πάντοτε με τους πολλούς, αλλά πολλές φορές με τους ολίγους. Ο ίδιος ο Κύριος μας είπε: «ότι πλατεία η πύλη και ευρύχωρος η οδός η απάγουσα εις την απώλειαν, και πολλοί εισίν οι εισερχόμενοι δι’ αυτής. Ότι στενή η πύλη και τεθλιμμένη η οδός η απάγουσα εις την ζωήν, και ολίγοι εισίν οι ευρίσκοντες αυτήν» (Ματθ. ζ: 13). Και εις άλλο σημείο, «Πολλοί γαρ εισί κλητοί ολίγοι δε εκλεκτοί».\nΟ αληθινός πλούτος για το Θεό είναι η απόκτηση των αρετών.( Zιγαβηνός)\nΚάθε αρετή έχει κύριο χαρακτηριστικό της το ότι είναι θεληματική.( Ζιγαβηνός)


Συντάξεις Σεπτεμβρίου 2020 πληρωμή: Πότε πληρώνονται οι συνταξιούχοι | Alphafreepress.gr\nalphafreepress.gr / ΟΙΚΟΝΟΜΙΑ / Συντάξεις Σεπτεμβρίου 2020 πληρωμή: Πότε πληρώνονται οι συνταξιούχοι\nΣυντάξεις Σεπτεμβρίου 2020 πληρωμή: Πότε πληρώνονται οι συνταξιούχοι\nΣυντάξεις Σεπτεμβρίου 2020 πληρωμή: Πότε θα καταβληθούν οι συντάξεις Σεπτεμβρίου.\nΣυντάξεις Σεπτεμβρίου 2020 πληρωμή: Στις 21 Αυγούστου αναμένεται να ξεκινήσει η καταβολή των συντάξεων Σεπτεμβρίου 2020, με το ενδεχόμενο να γίνει η καταβολή στους δικαιούχους στις 26 του μήνα να έχει απομακρυνθεί. Η διαδικασία θα ολοκληρωθεί στις 31 Αυγούστου, ενώ υπενθυμίζεται ότι από τον προηγούμενο μήνα κύριες κι επικουρικές συντάξεις καταβάλλονται σε μία πληρωμή την ίδια ημερομηνία. Η νέα νομοθετική ρύθμιση αφορά στις ημερομηνίες καταβολής μηνιαίων κύριων συντάξεων ΕΦΚΑ. Έτσι λοιπόν για τους μη μισθωτούς ορίζεται η τέταρτη τελευταία εργάσιμη ημέρα του προηγούμενου μήνα.\nΠΟΤΕ ΜΠΑΙΝΟΥΝ ΟΙ ΣΥΝΤΑΞΕΙΣ ΣΕΠΤΕΜΒΡΙΟΥ\nΠΟΤΕ ΠΛΗΡΩΝΟΝΤΑΙ ΟΙ ΣΥΝΤΑΞΕΙΣ ΣΕΠΤΕΜΒΡΙΟΥ\nΣΥΝΤΑΞΕΙΣ ΣΕΠΤΕΜΒΡΙΟΥ 2020 ΠΟΤΕ


«Η Ίντερ δίνει τον Πέρισιτς με 40 εκατ. ευρώ» | in.gr\n26 Ιανουαρίου 2019, 22:40\nΈτοιμη να συζητήσει την πώληση του Ιβάν Πέρισιτς είναι η διοίκηση της Ίντερ σύμφωνα με δημοσιεύματα του ιταλικού Τύπου, αρκεί βέβαια να δεχθεί πρόταση ύψους 40 εκατ. ευρώ. Σύμφωνα με τα όσα αναφέρουν οι ιταλικές εφημερίδες η ομάδα του Μιλάνου θέλει να εντάξει στο ρόστερ της τον Καράσκο, αλλά για να γίνει η συγκεκριμένη μεταγραφή θα πρέπει να αποχωρήσει ο Πέρισιτς.\nΠάντα με βάση τα σχετικά ρεπορτάζ, η Ίντερ δεν θα έλεγε όχι σε πώληση του διεθνούς επιθετικού αν στα ταμεία της μπουν 40 εκατ. ευρώ και η ιταλική ομάδα περιμένει προτάσεις για τον παίκτη.\nΘα πρέπει πάντως να σημειωθεί ότι το περασμένο καλοκαίρι η Μάντσεστερ Γιουνάιτεντ είχε κάνει πρόταση 50 εκατ. ευρώ στην Ίντερ για την απόκτηση του Πέρισιτς, αλλά η Ίντερ είχε απαντήσει αρνητικά.


Ι.Ν.Αγίας Βαρβάρας Πατρών κ' Οσίου Σάββα: Από την Χριστουγεννιάτικη γιορτή μας\nΕτικέτες Ενοριακές Εκδηλώσεις, Χ.Γ.Στ.\nΠατέρες, δεν θα κάνετε αγρυπνία για τις Ώρες; Πάει...Καταργήθηκαν όλα;\n23 Δεκεμβρίου 2010 - 8:49 π.μ.\nΑξίζουν θερμά συγχαρητήρια για την όλη προσπάθεια.. Πιο πολλά όμως συγχαρητήρια αξίζει η κ. Βάσω Στανίτσα, που μάθαμε ότι ήταν η υπεύθυνη της εορτής αυτής. Ο Θεός να της δίνει δύναμη και ευλογίες πολλές στην ζωή της.\n23 Δεκεμβρίου 2010 - 11:26 μ.μ.


Ανυποχώρητη η Τουρκία, στέλνει μήνυμα στις ΗΠΑ: Δεν υποκύπτουμε, θα πάρουμε τους S-400 | eirinika.gr\nΠαρασκευή, 3 Ιουλίου | 20:06\nΑνυποχώρητη η Τουρκία, στέλνει μήνυμα στις ΗΠΑ: Δεν υποκύπτουμε, θα πάρουμε τους S-400\nΟι Αμερικανοί έχουν δηλώσει ότι θα ακυρώσουν και τη συμφωνία για τα μαχητικά F-35 που αγόρασε η Τουρκία.\n5 Μαΐου 2019 - 1:54μμ\nΗ Ουάσινγκτον δήλωσε ότι οι S-400 θα μπορούσαν να θέσουν σε κίνδυνο τις δυνατότητες των μαχητικών αεροσκαφών F-35 – για τα οποία έχει ξεχωριστή συμφωνία με την Τουρκία – και προειδοποίησε για ενδεχόμενες κυρώσεις εάν η Άγκυρα προχωρήσει με τη συμφωνία της με τη Ρωσία.\nΗ Άγκυρα, όπως σημειώνει το hellasjournal.com απάντησε ότι οι S-400s δεν αποτελούν κίνδυνο για τα αμερικανικά μαχητικά F-35. Δεν θα επηρεάσουν το ένα το άλλον, δήλωσαν Τούρκοι αξιωματούχοι, που επανέλαβαν ότι δεν θα εγκαταλείψουν τη συμφωνία με τη Μόσχα.\nΜιλώντας σε συνέντευξή του στον τηλεοπτικό σταθμό Kanal 7, ο Οκτάι δήλωσε ότι οι ανησυχίες των ΗΠΑ σχετικά με το θέμα δεν είναι εύλογες και πρόσθεσε ότι η Τουρκία δεν θα υποχωρήσει.


Αυτές Είναι οι Επώνυμες Ελληνίδες που εγκατέλειψαν τη showbiz και αφιερώθηκαν στον Θεό!\nΕπώνυμες που εγκατέλειψαν τη showbiz και αφιερώθηκαν στον Θεό\nΤέλος η κόρη του Πέτρου Φυσσούν, Άννια, είναι μια ακόμα περίπτωση γυναίκας που επέλεξε να αφήσει τα εγκώσμια, την υποκριτική και τα φώτα και να στραφεί στον μοναχισμό.Πλέον είναι η Μοναχή Πορφυρία και η τελευταία δημόσια εμφάνισή της ήταν στην κηδεία του πατέρα της.\nPrevΠώς να αυξήσετε το ύψος σας και να αποκτήσετε τέλεια στάση σε 1 εβδομάδα\nNextΌλα Ξεκίνησαν από μία Αιμορραγία στον Εγκέφαλο. Ο Λόγος; Κάτι που Πίνουμε Όλοι μας Καθημερινά.


Δημοσιονομικό χάος πριν από τον κορονοϊό | Documento\nΔιαβάζετε: ΔΗΜΟΣΙΟΝΟΜΙΚΟ ΧΑΟΣ ΠΡΙΝ ΑΠΟ ΤΟΝ ΚΟΡΟΝΟΙΟ\nΔημοσιονομικό χάος πριν από τον κορονοϊό\nΔυστυχώς για την κυβέρνηση της Νέας Δημοκρατίας οι αριθμοί λένε πάντα την αλήθεια και δεν μπορούν να αμφισβητηθούν.\nΤα νούμερα λοιπόν του Φεβρουαρίου αποδεικνύουν απόλυτα τη δραματική κατάσταση στην οποία οδήγησε η οκτάμηνη διακυβέρνηση Μητσοτάκη την οικονομία της χώρας. Στοιχεία τα οποία είναι τόσο άσχημα που δεν μπόρεσε να τα «φτιάξει» το υπουργείο Οικονομικών ώστε να μην εκτεθεί και να μην επιβεβαιώσει την κριτική της αξιωματικής αντιπολίτευσης.\nΑργά το βράδυ της Τετάρτης δημοσιοποιήθηκαν από την πλατεία Συντάγματος τα μηνιαία οικονομικά στοιχεία της γενικής κυβέρνησης για τον Φεβρουάριο, τα οποία αποτυπώνουν την ελληνική οικονομία τη στιγμή που η πανδημία του κορονοϊού έφτασε στην Ελλάδα.\nΚαι δείχνουν την άθλια δημοσιονομική κατάσταση του κράτους, καθώς τα χρέη του φτάνουν το απίστευτο ποσό των €2,171 δισ., το οποίο αντιστοιχεί στο 1,2% του ΑΕΠ.\nΤα μέτρα μάλιστα που εξήγγειλε η τριπλέτα του οικονομικού επιτελείου, Σταϊκούρας, Βρούτσης, Γεωργιάδης, έδωσαν τη χαριστική βολή στην οικονομία, καθιστώντας φανερό ότι οι μόνοι που επιδιώκεται να διασωθούν είναι μερικές εκατοντάδες μεγαλοεπιχειρηματίες.\nΑκολουθώντας τυφλά τη Γερμανία και τους συνοδοιπόρους της, είναι δεδομένο ότι ο Κυριάκος Μητσοτάκης οδηγεί την Ελλάδα στο χάος και την πολιτική του καριέρα στο βάραθρο.


8 Λέξεις 2ος Κύκλος Eπεισόδιο 31-32, ΣΚΑΙ και Alpha Κύπρου. Δείτε online τα νέα επεισόδια 31 & 32, Β κύκλος της σειράς την Πέμπτη 24/9/2020.\n8 Λέξεις 2ος Κύκλος Eπεισόδιο 31-32\nΣτο προηγούμενο επεισόδιο της σειράς του Σκάι 8 ΛΕΞΕΙΣ, η Στέλλα με την Ευγενία εκβιάζουν ξανά τη Σμαράγδα, όμως η αντίδραση της Σμαράγδας δεν είναι η αναμενόμενη. Ο Άκης εντοπίζει το σπίτι που θεωρεί ότι κρύβεται η Αποστολία, αλλά δεν καταφέρνει να την δει.


ΔΗΜΟΚΡΑΤΙΚΗ ΑΝΕΞΑΡΤΗΤΗ ΚΙΝΗΣΗ ΕΚΠΑΙΔΕΥΤΙΚΩΝΠΡΩΤΟΒΑΘΜΙΑΣ ΕΚΠΑΙΔΕΥΣΗΣΞενοφώντος 15Α |10551 Αθήνα\nΟι «προσωρινές» – για το διάστημα, ουσιαστικά, 2016-2019(!) – ρυθμίσεις σχετικά με την πρόσληψη αναπληρωτών εκπαιδευτικών στο νομοσχέδιο του Υπουργείου Οικονομικών με τίτλο «Ενσωμάτωση στην εθνική νομοθεσία της Οδηγίας 2014/92/ΕΕ του Ευρωπαϊκού Κοινοβουλίου και του Συμβουλίου της 23ης Ιουλίου 2014 για τη συγκρισιμότητα των τελών που συνδέονται με λογαριασμούς πληρωμών, την αλλαγή λογαριασμού πληρωμών και την πρόσβαση σε λογαριασμούς πληρωμών με βασικά χαρακτηριστικά και άλλες διατάξεις», αποτελούν ομολογία της παντελούς απουσίας πρόθεσης και σχεδιασμού για την πραγματοποίηση των χιλιάδων μόνιμων διορισμών εκπαιδευτικών που έχει απόλυτη ανάγκη η δημόσια εκπαίδευση. Σε σχέση με τα όσα αναφέρονται στην αιτιολόγηση των ρυθμίσεων, θα πρέπει να ξεκαθαρίσουμε ότι το μείζον για την αξιοπιστία και την τήρηση της νομιμότητας δεν είναι το αν το ΑΣΕΠ θα έχει την ομπρέλα των προσλήψεων. Το ουσιαστικό ζήτημα είναι ο υπολογισμός των κενών (να ανακοινώνονται όλα τα λειτουργικά κενά) και κυρίως η πραγματοποίηση των προσλήψεων των αναπληρωτών σε μια φάση, κάτι που αποτελεί πάγιο αίτημα του κλάδου μας.Δυστυχώς, όμως, η τροπολογία αποτελεί «χρυσή ευκαιρία» για την πολιτική ηγεσία να εισάγει για τέταρτη συνεχόμενη φορά ρυθμίσεις οι οποίες επηρεάζουν απολύτως αρνητικά – καταστροφικά τον ευαίσθητο χώρο της Ειδικής Αγωγής και, φυσικά, χωρίς διαβούλευση.Αναγράφεται στην αιτιολογική έκθεση ότι τα όσα προβλέπονται στην παράγραφο 2 της τροπολογίας, θεσμοθετούνται για λόγους ασφάλειας, δικαίου(!) και εναρμόνισης με νεότερες διατάξεις (άρθρο 48 του 4415/2016). Τα περί ασφάλειας και δικαίου είναι απλώς φαιδρά, αλλά αν ανατρέξουμε στο άρθρο 48 του Ν.4415/2016 θα βρούμε τις ρυθμίσεις που «τσουβαλιάζουν» στην Ειδική Αγωγή τους πάντες με ή χωρίς προσόντα Ε.Α.Ε. υποβαθμίζοντας την αξία του βασικού πτυχίου, για να απορροφηθούν τα τεχνητά πλεονάσματα που οι αποφάσεις της κυβέρνησης δημιούργησαν στην γενική εκπαίδευση.Αντικαθίσταται το άρθρο 22 του 3699/2008 καθώς και η τροποποίησή του με το άρθρο 11 παρ. 2 του 4229/2014, με αποτέλεσμα να καταργούνται διατάξεις οι οποίες ρύθμιζαν σημαντικά θέματα στις προσλήψεις (π.χ. στην φράση «σε περίπτωση εξάντλησης των πινάκων» προστίθετο η φράση «κατά περιοχή προτίμησης»… κ.ά.).Γίνεται αναφορά σε επικουρικό πίνακα αναπληρωτών στον οποίο θα ενταχθούν οι εκπαιδευτικοί των υποπεριπτώσεων αα, ββ, γγ, της παρ. 4 του άρθρου 21, εννοείται του 3699/2008, ο οποίος όμως δεν έχει παρ. 4 ούτε υποπεριπτώσεις, άρα προφανώς εννοούν οι συντάκτες το τροποποιημένο άρθρο 21 με τον 4415/2016, ο οποίος όμως δεν μνημονεύεται πουθενά. Το αποτέλεσμα είναι ο απόλυτος παραλογισμός, δηλαδή εννοούν το άρθρο 21 του Ν. 3699/2008 με την αρίθμηση του Ν.4415/2016. Εύλογα αναρωτιόμαστε αν καταλαβαίνουν και οι ίδιοι τι γράφουν!Το σημαντικότερο εδώ είναι ότι τόσο κύριος πίνακας τον οποίο επικαλούνται καθώς και ο επικουρικός θα προσδιοριστούν σε όλα τα σημεία τους στο… μέλλον με Υπουργική Απόφαση η οποία «θα έχει γνώμονα την καλύτερη εξυπηρέτηση των αναγκών της Ειδικής Αγωγής». Κρίνοντας από τις μέχρι σήμερα ρυθμίσεις μόνο ήσυχοι δεν μπορούμε να είμαστε αφού μάθαμε πολύ καλά… τον γνώμονα. Είναι εξαιρετικά κρίσιμο το ότι σε περιβάλλον μηδενικών μόνιμων διορισμών με το διάλογο για το σύστημα διορισμών – προσλήψεων να μετατίθεται για το… απώτερο μέλλον, η πολιτική ηγεσία του Υπουργείου Παιδείας φαίνεται να έχει αποφασίσει να αμφισβητήσει τα επαγγελματικά δικαιώματα που απορρέουν από το βασικό πτυχίο και να εισάγει τη «λογική» προσόντων με αρχή τις προσλήψεις αναπληρωτών στην Ειδική Αγωγή.Η Δημοκρατική Ανεξάρτητη Κίνηση Εκπαιδευτικών Πρωτοβάθμιας Εκπαίδευσηςκαταγγέλλει τις μεθοδεύσεις του Υπουργείου Παιδείας στο χώρο της Ειδικής Αγωγής και της πρόσληψης αναπληρωτών. Οι δεσμεύσεις για σοβαρή συζήτηση αποδεικνύονται, για μια ακόμη φορά, ψέματα. Το χειρότερο είναι πως όλα αυτά καλύπτονται κάτω από την αναγκαιότητα της παράτασης του συστήματος πρόσληψης αναπληρωτών με την ουσία να παραμένει ότι μόνιμοι διορισμοί στην εκπαίδευση απλά δεν προβλέπονται.Καλούμε όλους τους εκπαιδευτικούς να κινητοποιηθούν και να συμμετέχουν δυναμικά στις δράσεις που συναποφάσισαν Δ.Ο.Ε. και Ο.Λ.Μ.Ε. όπου κυρίαρχο είναι το αίτημα για μαζικούς, μόνιμους διορισμούς.


Παρών στο αυριανό συλλαλητήριο ο αγροτικός κόσμος της Ημαθίας - Εφημερίδα Ημερήσια Ημαθίας\nWednesday 16 Ιουνίου 2021 20:12\nΠαρών στο αυριανό συλλαλητήριο ο αγροτικός κόσμος της Ημαθίας\n08 Σεπ 2017 09:53\nΤη δική της παρουσία στο μεγάλο εργατικό και κοινωνικό συλλαλητήριο της Θεσσαλονίκης προγραμματίζει για αύριο Σάββατο, 9 Σεπτεμβρίου, η Πανελλαδική Επιτροπή μπλόκων των αγροτών.\n«Θα είμαστε εκεί, για να βροντοφωνάξουμε για τα δίκαια αιτήματά μας και για όλα τα κυρίαρχα ζητήματα, που απασχολούν τον αγροτικό κόσμο» τόνισε στην «ΗΜΕΡΗΣΙΑ» ο Τάσος Χαλκίδης (στη φωτό με το Θόδωρο Παπακωνσταντίνου), πρόεδρος του Αγροτικού Συλλόγου Γεωργών Βέροιας, ο οποίος, με αφορμή την κινητοποίηση αυτή, επανήλθε στο θέμα των αποζημιώσεων, τονίζοντας πως «αν δεν υπάρξουν αποζημιώσεις, τόσο για το ρωσικό εμπάργκο, όσο και για τις βροχοπτώσεις στο διάστημα 15-17 Ιουλίου, από τις οποίες επλήγη η φετινή παραγωγή των ροδακίνων μας, έχοντας συνάμα να αντιμετωπίσουμε και μια σειρά από άλλα ζητήματα (ΕΝΦΙΑ, ΕΦΚΑ, φορολογικό, ασφαλιστικό, εργόσημο, μη επιστροφή φόρου πετρελαίου), τότε δεν θα είμαστε σε θέση να καλλιεργήσουμε του χρόνου. Γιατί εδώ πρόκειται για θέμα επιβίωσής μας πλέον».\nΟ ίδιος ακόμα ανέφερε πως μετά τη ΔΕΘ πρόκειται να υπάρξει συνάντηση της πανελλαδικής συντονιστικής επιτροπής μπλόκων των αγροτών, στην οποία και θα αποφασισθεί το αν θα υπάρξουν κινητοποιήσεις των αγροτών μέσα στο μήνα.


Αρχική»Τοπικά»Η Άννα Βαγενά στο Κέντρο Κοινότητας Δήμου Αγιάς\nΗ Άννα Βαγενά ενημερώθηκε για την πληθώρα υπηρεσιών που προσφέρει στο κοινό το Κέντρο Κοινότητας Δήμου Αγιάς. Στη συνέχεια, ρώτησε σε τι βαθμό έχει υπάρξει ενδιαφέρον και συμμετοχή από τους κατοίκους της περιοχής και οι υπεύθυνες της δομής την ενημέρωσαν ότι η προσέλευση είναι ιδιαίτερα μεγάλη.\nΗ βουλευτής τόνισε πως θεωρεί εξαιρετικά σημαντικό το έργο του Κέντρου για την τοπική κοινωνία, καθώς οι υπηρεσίες του, μεταξύ άλλων, αφορούν στην ενημέρωση των πολιτών και στη διευκόλυνση της πρόσβασής τους σε δράσεις κοινωνικής προστασίας.\nΤέλος, η Άννα Βαγενά σχολίασε πως «τα Κέντρα Κοινότητας θεσμοθετήθηκαν το 2016 επί κυβέρνησης ΣΥΡΙΖΑ, με απόφαση του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης. Χαίρομαι που οι συγκεκριμένες δομές έρχονται να καλύψουν πραγματικές ανάγκες των τοπικών κοινωνιών και προσφέρουν ουσιαστικό έργο. Η ενίσχυση κάθε δράσης κοινωνικής μέριμνας πάντα ήταν και θα είναι προτεραιότητα για τον ΣΥΡΙΖΑ.»\nΒαγενά. Αγιά κέντρο


Ο πιο καλοκαιρινός τρόπος να καταναλώνεις τα μακαρόνια το καλοκαίρι είναι σε μία δροσερή σαλάτα. Μία ελαφριά σος, λίγο αγγουράκι και ίσως λίγο τόνο είναι ό,τι χρειάζεται για να γίνει ένα από τα πιο δροσερά γεύματα που μπορείς να φας είτε για μεσημεριανό, είτε για βραδινό. Είναι πολύ εύκολη στην εκτέλεση και μπορείς να τη διατηρήσεις στο ψυγείο και για την επόμενη μέρα. Plus: είναι ιδανικό φαγητό για να παίρνεις μαζί στο γραφείο.\n½ κιλό σπιράλ ζυμαρικά βίδες\n2 κ.γ. λευκό κρασί ή απλό ξύδι\nΒράζεις τα ζυμαρικά σύμφωνα με τις οδηγίες συσκευασίας κι έπειτα τα αφήνεις να κρυώσουν. Σε ένα μικρό μπολ, χτυπάςτη μαγιονέζα, τον άνηθο, το αλάτι, το πιπέρι, τη σκόνη σκόρδου, το ξίδι, τη μουστάρδα και τη ζάχαρη (αν βάλετε τελικά). Ανακατεύεις καλά μέχρι να ομογενοποιηθούν τελείως.\nΑφού σουρώσεις τα ζυμαρικά, ρίξε τους λίγο κρύο νερό για να παγώσουν ενώ βρίσκονται ακόμα στο σουρωτήρι. Στη συνέχεια, ρίχνεις το μείγμα που έχετε φτιάξει και ανακατεύεις καλά. Τώρα ήρθε η ώρα να προσθέσεις το κρεμμύδι και το αγγούρι στη σαλάτα και είναι έτοιμη. Μπορείς να τη φας κρύα και αν θέλεις προσθέτεις λίγο τόνο.


ΛΙΤΑΝΕΙΑ ΙΕΡΑΣ ΕΙΚΟΝΑΣ ΤΗΣ ΠΑΝΑΓΙΑΣ ΒΗΜΑΤΑΡΙΣΣΑΣ Ή ΚΤΗΤΟΡΙΣΣΑΣ ΣΤΗN ΙΕΡΑ ΜΟΝΗ ΒΑΤΟΠΑΙΔΙΟΥ. | Διακόνημα\nΟρθόδοξη πίστηΣυναξαριακές ΜορφέςΣχόλια αναγνωστών\nΤην Τρίτη του Πάσχα ή της Διακαινησίμου εβδομάδας, ζώντας την αναστάσιμη χαρά συμμετείχαμε μαζί με τους πολυπληθείς προσκυνητές, πάνω από 200, στην λιτάνευση της ιεράς εικόνας της Παναγίας της Βηματάρισσας ή Κτητόρισσας.\nΗ εικόνα ονομάζεται «Βηματάρισσα» γιατί βρίσκεται στη θέση του συνθρόνου του ιερού βήματος, δηλ. πίσω από την αγία τράπεζα. Η εικόνα συνδέεται με την εξής παράδοση. Κατά τον 10ο αιώνα κατά τη διάρκεια επιδρομής των Αράβων στη μονή συνελήφθη ο βηματάρης ιεροδιάκονος Σάββας και μεταφέρθηκε αιχμάλωτος στην Κρήτη στην οποία έμεινε 70 χρονια. Πρόλαβε όμως και έκρυψε μέσα στο πηγάδι του ιερού βήματος την εικόνα της Παναγίας και τον σταυρό του Μ. Κωνσταντίνου, τοποθετώντας μπροστά τους μία αναμμένη λαμπάδα. Όταν γύρισε στο μοναστήρι μετά την απελευθέρωση του οι νέοι μοναχοί, οι οποίοι δεν γνώριζαν τίποτε, άνοιξαν με υπόδειξη του το πηγάδι και βρήκαν την εικόνα και το σταυρό όρθια πάνω στο νερό και την λαμπάδα ακόμη αναμμένη.\n«Και ο βηματάρης που υπηρετεί στο βήμα, σύμφωνα με την αρχαία παράδοση και κοινή συμφωνία, πάντοτε ρίχνει λίγο κερί πάνω στην αρχαία εκείνη λαμπάδα, βάζει πολύ λεπτό φυτίλι και το ανάβει, παρακολουθώντας το συχνά μέρα νύχτα, ώστε να καίει η φλόγα ασταμάτητα χάριν της άσβεστης μνήμης του παραγματοποιηθέντος από τη Θεοτόκο θαύματος, και να διατηρείται αιώνια η λαμπάδα, όσο θα υπάρξει η Χάρη της για τη μονή αυτή». « Το δε πηγάδι όπου είπαμεν πρότερον» γράφει ο Κομνηνός στο Προσκυνητάριον του «το ετριγύρισαν με το γύρισμα του Αγίου Βήματος· την δε Αγίαν τράπεζαν έθεσαν επάνω του πηγαδίου με τέσσαρας λευκάς κολώνας μαρμαρένιαις τριγύρωθεν».\nΗ εικόνα λέγεται και «Κτητόρισσα», γιατί η ανεύρεση της έγινε την εποχή των τριών αγίων κτητόρων της μονής Αθανασίου, Νικολάου και Αντωνίου. Σε ανάμνηση μάλιστα του θαύματος ψάλλεται κάθε Δευτέρα παρακλητικός κανόνας στην Υπεραγία Θεοτόκο και κάθε Τρίτη τελείται θεία Λειτουργία στο Καθολικό (κεντρικό ναό της μονής). Επειδή η Παναγία τιμάται, ως γνωστόν, ιδιαίτερα στο Περιβόλι της με λιτανείες την εβδομάδα του Πάσχα έτσι καθιερώθηκε και στη Μονή Βατοπαιδίου η λιτανεία της Τρίτης του Πάσχα.\nΒλέποντας το πλήθος των προσκυνητών, που πάρα πολλοί έλεγαν ότι ήλθαν για πρώτη φορά στο Βατοπαίδι, σκεφτόμουν δύο πράγματα: Πρώτον, ότι τόσους μήνες προσπάθησαν να διασύρουν και να σπιλώσουν οι κάθε είδους «επιτήδειοι» των ΜΜΕ, πολιτικοί, δημοσιογράφοι και άλλοι, τη φήμη και το κύρος κυρίως του Γέροντα Εφραίμ, της Μονής και των μοναχών με το δήθεν σκάνδαλο. Το μόνο που κατάφεραν είναι να αυξηθεί ο αριθμός των επισκεπτών πολλοί από τους οποίους έρχονται να δούν αυτούς «τους δήθεν απατεώνες και δεινούς εγκληματίες»!\nκαι φεύγουν αλλοιωμένοι, δηλ. αλλαγμένοι, γεμάτοι χαρά και ευγνωμοσύνη για τη φιλοξενία, την άδολη και ειλικρινή αγάπη του Γέροντα και των πατέρων και κυρίως για την πνευματική ωφέλεια και τη γαλήνη της ψυχής τους. Το δεύτερο βέβαια αφορά την οικονομική πλευρά του πράγματος. Παρόλο που εφτά μήνες ο κ. εισαγγελέας έχει δεσμεύσει τους λογαριασμούς της Μονής όλοι μας αναρρωτηθήκαμε πώς τα βγάζουν πέρα με τη φιλοξενία τόσων ανθρώπων;\nΚάθε μέρα στην τράπεζα εκτός από τους 115 μοναχούς είμαστε και άλλοι 200 κοσμικοί. Απ’ ότι μάθαμε αυτό συμβαίνει όλες αυτές τις μέρες. Όπως λένε και οι πατέρες «δόξα τω Θεώ η Παναγία όλα τα οικονομεί» σε πείσμα των συκοφαντών και των σύγχρονων διωκτών.\nΑγγελοιΆγιο ΌροςΆσκησηΒατοπαίδιΒατοπαιδινόςΒατοπέδιΒυζάντιοΕικόνεςΕλλάδαΕφραίμΘεοτόκοςΙησούς ΧριστόςΙωσήφΜοναστήριαΜοναχοίΜονέςΟρθοδοξίαΠαναγίαΠάσχαΠίστηΠροσευχήΣωτηρία


Ακίνητης Περιουσίας (41)\nΗλεκτρονικής Διακυβέρνησης-Εφαρμογών (16)\nΜεταβίβασης Κεφαλαίου (29)\nΦορολογίας Κεφαλαίου (88)\nΦορολογικών Ελέγχων (27)\nΦόρου Προστιθέμενης Αξίας (Φ.Π.Α.) (20)\nΓεν. Δ/νση Φορολογικής Διοίκησης (18)\nΓενική Διεύθυνση Φορολογικής Διοίκησης (68)\nΔ/νση Εφαρμογής Άμεσης Φορολογίας (35)\nΔ/νση Εφαρμογής Φορολογίας Κεφαλαίου και Περιουσιολογίου (71)\n147 αποτελέσματα Απόκρυψη όλων / Εμφάνιση όλων\nΠΟΛ. 1179/2017 - Παραλαβή και καταχώρηση των δηλώσεων – προεκτίμηση ακινήτων στις φορολογίες κληρονομιών, δωρεών, γονικών παροχών και μεταβίβασης ακινήτων


Καταστατικό | ΤΟΠΣΑ\n«Αναπτυξιακή Σύμπραξη Τρικάλων για την Απασχόληση στον Τουρισμό»\n«Alter Tourism and Employment»\nΣτα Τρίκαλα, σήμερα 28/12/2012 μεταξύ των:\nΔήμος Τρικκαίων όπως εκπροσωπείται νόμιμα από το Δήμαρχο κ. Χρήστο Λάππα,\nΔήμος Καλαμπάκας όπως εκπροσωπείται νόμιμα από τον Δήμαρχο κ. Δημήτριο Σακελλαρίου,\nΔήμος Φαρκαδόνας όπως εκπροσωπείται νόμιμα από τον Δήμαρχο κ. Κων/νο Οικονόμου,\nΕπιμελητήριο Τρικάλων (ΕΒΕ Τρικάλων) όπως εκπροσωπείται νόμιμα από τον κ. Στέφανο Γιώτη,\nΑναπτυξιακή Τρικάλων Αναπτυξιακή Ανώνυμη Εταιρεία ΟΤΑ – ΚΕΝΑΚΑΠ ΑΕ όπως εκπροσωπείται νόμιμα από τον Πρόεδρο του ΔΣ κ. Δημήτριο Σακελαρίου,\nΑναπτυξιακή Εταιρεία Δήμου Τρικκαίων Αναπτυξιακή Ανώνυμη Εταιρεία ΟΤΑ (e–Trikala ΑΕ) όπως εκπροσωπείται νόμιμα από τον κ. Οδυσσέα Ράπτη,\nΈνωση Ξενοδόχων πόλης Τρικάλων και Ορεινού Όγκου όπως εκπροσωπείται νόμιμα από τον Πρόεδρο κ. Δημήτριο Χατζηγάκη,\nΈνωση Ξενοδοχείων Νομού Τρικάλων όπως εκπροσωπείται νόμιμα από τον Αντιπρόεδρο κο Σωτήριο Φαμίση,\nΣωματείο Ιδιοκτητών & Εκμεταλλευτών Ενοικιαζομένων Δωματίων και Επιπλωμένων Διαμερισμάτων & Κάμπινγκ – τα ΜΕΤΕΩΡΑ όπως εκπροσωπείται νόμιμα από τον Πρόεδρο κ. Ιωάννη Καρακαντά,\nΕλληνικός Ορειβατικός Σύλλογος Καλαμπάκας όπως εκπροσωπείται νόμιμα από τον Πρόεδρο κ. Κων/νο Φαμίση,\nΣύλλογος Ορειβασίας Χιονοδρομίας ν. Τρικάλων (ΣΟΧΤ ν. Τρικάλων) όπως εκπροσωπείται νόμιμα από τον Πρόεδρο κ. Χρήστο Μπάτζιο,\nΚΕΝΑΚΑΠ & ΣΙΑ Ετερόρρυθμη Εταιρεία – ΚΕΚ ΣΤΑΓΩΝ όπως εκπροσωπείται νόμιμα από τον κ. Δημήτριο Σακελλαρίου,\nΖωή Βαδράτσικα & ΣΙΑ Ετερόρρυθμη Εταιρεία – Γνώση Αναπτυξιακή, όπως εκπροσωπείται νόμιμα από τη Διαχειρίστρια κα Ζωή Βαδράτσικα,\nΕπωνυμία – Ορισμός Συντονιστή – Έδρα – Σφραγίδα\nΙδρύεται αστική μη κερδοσκοπική εταιρεία με νομική προσωπικότητα, σύμφωνα με τα άρθρα 741 και επ. και 784 του Αστικού Κώδικα και τους ειδικότερους όρους του άρθρου 18 του Νόμου 4019/2011 (ΦΕΚ 216 Α/30.09.2011), με την επωνυμία «Αναπτυξιακή Σύμπραξη Τρικάλων για την Απασχόληση στον Τουρισμό» και διακριτικό τίτλο «Alter Tourism & Employment».\nΣυντονιστής εταίρος ορίζεται η Αναπτυξιακή Τρικάλων Αναπτυξιακή Ανώνυμη Εταιρεία ΟΤΑ – ΚΕΝΑΚΑΠ ΑΕ. (Ιωαννίνων 84, 42200 Καλαμπάκα)\nΈδρα της εταιρίας ορίζεται η Καλαμπάκα, όπου βρίσκεται η έδρα του συντονιστή εταίρου και όπου θα πρέπει να τηρούνται όλα τα σχετικά με την λειτουργία της Αναπτυξιακής Σύμπραξης έγγραφα.\nΗ Αναπτυξιακή Σύμπραξη έχει σφραγίδα, στην οποία αναγράφεται η επωνυμία της, ήτοι «Αναπτυξιακή Σύμπραξη Τρικάλων για την Απασχόληση στον Τουρισμό», η νομική της μορφή, το ΑΦΜ της καθώς και στοιχεία επικοινωνίας.\nΑρχές Λειτουργίας – Νομοθετικό Πλαίσιο\nΗ λειτουργία της Αναπτυξιακής Σύμπραξης\nδιέπεται από τις εξής Αρχές:\nείναι σύμφωνη με:\nτις διατάξεις του άρθρου 18 του Νόμου 4019/2011 (ΦΕΚ 216 Α/30.09.2011),\nτις διατάξεις της με αριθμ. πρωτ. 2.475/οικ.3.33/10-01-2012 (ΦΕΚ 16/Β/11-01-2012) Κοινής Απόφασης των Υπουργών Οικονομικών, Ανάπτυξης, Ανταγωνιστικότητας και Ναυτιλίας και Εργασίας και Κοινωνικής Ασφάλισης που ορίζει το «Σύστημα Διαχείρισης, Αξιολόγησης, Παρακολούθησης Ελέγχου και Διαδικασία Εφαρμογής της δράσης 7: «Τοπικά σχέδια για την απασχόληση, προσαρμοσμένα στις ανάγκες των τοπικών αγορών εργασίας» της Κατηγορίας Παρέμβασης 1: Ενεργητικές πολιτικές απασχόλησης, του Θεματικού Άξονα Προτεραιότητας 3 «Διευκόλυνση της πρόσβασης στην Απασχόληση» και της δράσης 3: «Τοπικές δράσεις κοινωνικής ένταξης για ευάλωτες ομάδες» της Κατηγορίας Παρέμβασης 1: «Πρόληψη και αντιμετώπιση του κοινωνικού αποκλεισμού ευπαθών ομάδων του πληθυσμού» του Θεματικού Άξονα Προτεραιότητας 4: «Πλήρης ενσωμάτωση του συνόλου του ανθρώπινου δυναμικού σε μια κοινωνία ίσων ευκαιριών» στο πλαίσιο του Τομεακού Επιχειρησιακού Προγράμματος «Ανάπτυξη του Ανθρώπινου Δυναμικού» για την προγραμματική περίοδο 2007-2013».\nτις σχετικές υπουργικές αποφάσεις που αναφέρονται στην παραπάνω ΚΥΑ και στην υπ’ αρίθμ πρωτ. 1874/17.04.2012 Πρόσκλησης (Κωδικός Πρόσκλησης 053) της ΕΔΑ Περιφέρειας Θεσσαλίας.\nτις διατάξεις του άρθρου 741 και επόμενα του Α.Κ.\nβασίζεται στον Οδηγό για δικαιούχους που αποτελεί Παράρτημα Χ της υπ’ αρίθμ πρωτ. 1874/17.04.2012 Πρόσκλησης (Κωδικός Πρόσκλησης 053) της ΕΔΑ Περιφέρειας Θεσσαλίας.\nΗ Αναπτυξιακή Σύμπραξη είναι μη κερδοσκοπική και δεν επιτρέπεται η διανομή κερδών ή η καταβολή τόκων προς τους εταίρους κατά τη λειτουργία ή τη διάλυσή της.\nΗ «Αναπτυξιακή Σύμπραξη Τρικάλων για την Απασχόληση στον Τουρισμό» λειτουργεί αποκλειστικά για την εκτέλεση και υλοποίηση της Πράξης «ΤΟΥΡΙΣΤΙΚΗ ΑΝΑΠΤΥΞΗ & ΑΠΑΣΧΟΛΗΣΗ: ΣΥΜΠΡΑΞΕΙΣ & ΣΥΝΕΡΓΙΕΣ ΣΤΗΝ ΠΕ ΤΡΙΚΑΛΩΝ», έτσι όπως αυτή έχει συμφωνηθεί από τους Εταίρους και έχει υποβληθεί προς έγκριση στην αρμόδια Ενδιάμεση Διαχειριστική Αρχή της Περιφέρειας Θεσσαλίας βάσει της υπ’ αρίθμ πρωτ. 1874/17.04.2012 Πρόσκλησης (Κωδικός Πρόσκλησης 053) της ΕΔΑ Περιφέρειας Θεσσαλίας στο πλαίσιο του Επιχειρησιακού Προγράμματος «Ανάπτυξη Ανθρώπινου Δυναμικού», Δράση 7 «Τοπικά σχέδια για την απασχόληση, προσαρμοσμένα στις ανάγκες των τοπικών αγορών εργασίας» της Κατηγορίας Παρέμβασης 1: Ενεργητικές πολιτικές απασχόλησης, του Θεματικού Άξονα Προτεραιότητας 3 «Διευκόλυνση της πρόσβασης στην Απασχόληση».\nΗ ως άνω Πράξη εξειδικεύεται σε κατηγορίες ενεργειών, στο σύνολο ή σε μέρος των οποίων μετέχει ο κάθε εταίρος. Οι κατηγορίες ενεργειών, οι εταίροι που μετέχουν σε κάθε μία από αυτές καθώς και ο προϋπολογισμός που τούς αναλογεί, περιγράφονται στο Σχέδιο Δράσης και στον Πίνακα Συνοπτικού Προϋπολογισμού της Προτεινόμενης Πράξης που έχουν υποβάλει από κοινού οι Εταίροι στην Ενδιάμεση Διαχειριστική Αρχή της Περιφέρειας Θεσσαλίας.\nΣτόχος της Πράξης είναι η ενεργοποίηση και κινητοποίηση των τοπικών φορέων με στόχο την εξασφάλιση της δημιουργίας θέσεων απασχόλησης, ως αποτέλεσμα διάγνωσης εξειδικευμένων τοπικών αναγκών και ανάδειξης των αναπτυξιακών δυνατοτήτων στην περιοχή παρέμβασης.\nΟι επιμέρους δράσεις που θα υλοποιηθούν από τους Εταίρους αφορούν στην προετοιμασία των ανέργων ωφελουμένων και περιλαμβάνουν όλες τις απαραίτητες ενέργειες, από τη διαδικασία επιλογής μέχρι και την επιβεβαίωση της εξασφάλισης της δημιουργίας θέσεων απασχόλησης και τη διατήρηση αυτών τουλάχιστον για τρεις μήνες. Οι υλοποιούμενες πράξεις έχουν ως πεδίο αναφοράς την τοπική αγορά εργασίας και επικεντρώνονται στην υποστήριξη των ωφελουμένων αλλά και των επιχειρήσεων μιας οριοθετημένης περιοχής, για τη σύζευξη της προσφοράς και της ζήτησης εργασίας.\nΗ ολοκλήρωση των πράξεων θα πρέπει να συντελεστεί έως την 31/12/2014, ημερομηνία λήξης της προθεσμίας επιλεξιμότητας των δαπανών.\nΟι πόροι της Αναπτυξιακής Σύμπραξης προέρχονται αποκλειστικά από την επιχορήγηση του Προγράμματος Δημοσίων Επενδύσεων για την εκτέλεση της πράξης με τίτλο «ΤΟΥΡΙΣΤΙΚΗ ΑΝΑΠΤΥΞΗ & ΑΠΑΣΧΟΛΗΣΗ: ΣΥΜΠΡΑΞΕΙΣ & ΣΥΝΕΡΓΙΕΣ ΣΤΗΝ ΠΕ ΤΡΙΚΑΛΩΝ».\nΟι εταίροι της Αναπτυξιακής Σύμπραξης δεν υποχρεούνται σε κοινές εισφορές.\nΜεταξύ του φορέα χρηματοδότησης της πράξης που θα υλοποιήσει η Αναπτυξιακή Σύμπραξη και της Αναπτυξιακής Σύμπραξης, ως δικαιούχου, δεν προκύπτει υποχρέωση παροχής υπηρεσιών έναντι αντιπαροχής, καθώς και υποχρέωση ΦΠΑ.\nΜεταξύ της Αναπτυξιακής Σύμπραξης και των Εταίρων της δεν προκύπτει υποχρέωση παροχής υπηρεσιών έναντι αντιπαροχής καθώς και υποχρέωση ΦΠΑ. Εάν οι δράσεις ενός Εταίρου παράγουν εργαλεία ή αποτελούν προϋπόθεση για την υλοποίηση μέρους του έργου που υλοποιεί άλλος Εταίρος, τότε από την αναγκαία συνεργασία για την επίτευξη του κοινού σκοπού δεν προκύπτει ενοχική σχέση με την έννοια της υποχρέωσης παροχής υπηρεσιών έναντι αντιπαροχής και υποχρέωση ΦΠΑ.\nΗ μεταφορά της επιχορήγησης από το φορέα χρηματοδότησης προς την «Αναπτυξιακή Σύμπραξη Τρικάλων για την Απασχόληση στον Τουρισμό» γίνεται με Απόφαση Κατανομής του Φορέα Χρηματοδότησης, κατόπιν πιστοποίησης από την ΕΔΑ των προϋποθέσεων και πραγματοποιείται σε τρεις (3) δόσεις ως εξής:\nα) Η πρώτη δόση ύψους 25% επί της εγκριθείσας επιχορήγησης καταβάλλεται, αφού η «Αναπτυξιακή Σύμπραξη Τρικάλων για την Απασχόληση στον Τουρισμό» υποβάλει στην ΕΔΑ Βεβαίωση έναρξης, (σύμφωνα με την Απόφαση Υλοποίησης με ίδια μέσα), η οποία επέχει θέση υπεύθυνης δήλωσης, και η οποία περιλαμβάνει τις πραγματοποιηθείσες ενέργειες δημοσιοποίησης του σχεδίου, προσέλκυσης και επιλογής των ωφελουμένων.\nβ) Η δεύτερη δόση ύψους 50% επί της εγκριθείσας επιχορήγησης καταβάλλεται, μετά την πιστοποίηση από την «Αναπτυξιακή Σύμπραξη Τρικάλων για την Απασχόληση στον Τουρισμό» της υλοποίησης τουλάχιστον του 75% του φυσικού αντικειμένου της πράξης, και οικονομικού αντικειμένου ύψους 50% της πρώτης και δεύτερης δόσης.\nγ) Η τρίτη και τελευταία δόση ύψους 25% αφορά την πληρωμή του τελικού υπολοίπου και πραγματοποιείται μετά την πιστοποίηση από την «Αναπτυξιακή Σύμπραξη Τρικάλων για την Απασχόληση στον Τουρισμό» του 100% του υλοποιηθέντος φυσικού και οικονομικού αντικειμένου της Πράξης και την υποβολή στην ΕΔΑ των απαιτούμενων σχετικών εγγράφων, με την προϋπόθεση ότι έχει εξασφαλιστεί η δημιουργία θέσεων απασχόλησης, και η διατήρηση αυτών τουλάχιστον για τρεις (3) μήνες.\nβάσει του κεφαλαίου Β.9 «ΧΡΗΜΑΤΟΔΟΤΗΣΗ ΠΡΑΞΗΣ – ΠΛΗΡΩΜΕΣ ΔΙΚΑΙΟΥΧΟΥ» του συνημμένου εγγράφου με τίτλο «ΣΤΟΙΧΕΙΑ ΚΑΙ ΠΡΟΫΠΟΘΕΣΕΙΣ ΓΙΑ ΤΗΝ ΥΠΟΒΟΛΗ ΠΡΟΤΑΣΗΣ ΤΟΠΙΚΟΥ ΣΧΕΔΙΟΥ ΓΙΑ ΤΗΝ ΑΠΑΣΧΟΛΗΣΗ» της Πρόσκλησης με αρ. πρωτ. 1874/17.04.2012 Πρόσκλησης (Κωδικός Πρόσκλησης 053) της ΕΔΑ Περιφέρειας Θεσσαλίας, για το σύνολο των ωφελουμένων. Σε διαφορετική περίπτωση, το ποσό της αποπληρωμής είναι ανάλογο του ποσοστού εξασφάλισης της δημιουργίας θέσεων απασχόλησης και διατήρησης αυτών για τρεις (3) μήνες (% ωφελουμένων για τους οποίους εξασφαλίστηκαν θέσεις απασχόλησης και διατηρήθηκαν για τρεις (3) μήνες x 25% του πιστοποιημένου οικονομικού αντικειμένου). Η μείωση του ποσού της τρίτης δόσης λόγω μη εξασφάλισης της δημιουργίας των θέσεων απασχόλησης επιβαρύνει αναλογικά όλους τους εταίρους.\nΌργανα Διοίκησης της Αναπτυξιακής Σύμπραξης\nΌργανα Διοίκησης της «Αναπτυξιακή Σύμπραξη Τρικάλων για την Απασχόληση στον Τουρισμό» είναι:\nΤο Διοικητικό Συμβούλιο αποτελείται από ισάριθμα με τους εταίρους της «Αναπτυξιακή Σύμπραξη Τρικάλων για την Απασχόληση στον Τουρισμό» μέλη. Κάθε εταίρος ορίζει – με απόφαση του αρμοδίου οργάνου του – ένα τακτικό και ένα αναπληρωματικό μέλος για το Διοικητικό Συμβούλιο της Εταιρείας.\nΚάθε μέλος του Διοικητικού Συμβουλίου μπορεί να αντικατασταθεί ελεύθερα από τον φορέα τον οποίο εκπροσωπεί, διαρκούσης της λειτουργίας της «Αναπτυξιακή Σύμπραξη Τρικάλων για την Απασχόληση στον Τουρισμό», με απόφαση του αρμοδίου οργάνου του φορέα – εταίρου και κοινοποίησή της στο Διοικητικό Συμβούλιο της Εταιρείας εντός ευλόγου χρόνου.\nΕφόσον, κατά τη διάρκεια της λειτουργίας της «Αναπτυξιακή Σύμπραξη Τρικάλων για την Απασχόληση στον Τουρισμό» αποχωρήσει για οποιοδήποτε λόγο εταίρος, αποχωρεί ο εκπρόσωπός του στο Διοικητικό Συμβούλιο και μειώνεται αντίστοιχα και ο αριθμός των μελών του Διοικητικού Συμβουλίου.\nΤο Διοικητικό Συμβούλιο της «Αναπτυξιακή Σύμπραξη Τρικάλων για την Απασχόληση στον Τουρισμό» έχει τις ακόλουθες αρμοδιότητες:\nα) εκλέγει το Διαχειριστή της Αναπτυξιακής Σύμπραξης,\nβ) εκλέγει έναν εκ των τακτικών μελών του, ως Πρόεδρο του Δ.Σ, που εκπροσωπεί την Αναπτυξιακή Σύμπραξη ενώπιον κάθε δικαστικής ή διοικητικής αρχής και ενώπιον κάθε τρίτου,\nγ) εκλέγει έναν εκ των τακτικών μελών του, ως αντιπρόεδρο του Δ.Σ\nδ) θεσπίζει εσωτερικό κανονισμό λειτουργίας, ο οποίος περιλαμβάνει μεταξύ άλλων, διατάξεις που ρυθμίζουν τις σχέσεις μεταξύ των Εταίρων που συμμετέχουν στην Αναπτυξιακή Σύμπραξη, διατάξεις που εγγυώνται τη χρηστή δημοσιονομική διαχείριση των διατιθέμενων για την Πράξη κονδυλίων, καθώς και ρυθμίσεις για την ανάκτηση τυχόν αχρεωστήτως καταβληθέντων ποσών,\nε) αποφασίζει για το μηχανισμό πιστοποίησης εκτέλεσης των πράξεων της Αναπτυξιακής Σύμπραξης, καθώς και για τις εσωτερικές διαδικασίες επαλήθευσης των δαπανών αυτής και\nστ) είναι αρμόδιο για κάθε ζήτημα που δεν εμπίπτει στις αρμοδιότητες του Συντονιστή Εταίρου και του Διαχειριστή.\nΟι αποφάσεις του Δ.Σ. λαμβάνονται με την απόλυτη πλειοψηφία του συνόλου των μελών του.\nΤο Διοικητικό Συμβούλιο συνέρχεται τακτικά κάθε τρεις (3) μήνες, μετά από πρόσκληση του Προέδρου, η οποία απευθύνεται στα μέλη με κάθε πρόσφορο τρόπο, που αποδεικνύεται τουλάχιστον 5 ημέρες πριν από την ημερομηνία σύγκλησης.\nΤο Διοικητικό Συμβούλιο συνέρχεται έκτακτα από τον Πρόεδρο ή όταν αυτό ζητηθεί εγγράφως με σχετική αιτιολόγηση, είτε από τον Συντονιστή Εταίρο, είτε από το Διαχειριστή, είτε από τουλάχιστον το 1/3 των μελών του, οπότε ο Πρόεδρος υποχρεούται να το συγκαλέσει ενός 15 ημερών από της υποβολής του αιτήματος.\nΣτην πρόσκληση κάθε συνεδρίασης αναφέρονται η ημερομηνία, η ώρα και ο τόπος σύγκλησης, καθώς και τα θέματα της ημερήσιας διάταξης.\nΣτις συνεδριάσεις προεδρεύει ο Πρόεδρος και σε περίπτωση απουσίας αυτού, ο Αντιπρόεδρος του Διοικητικού Συμβουλίου.\nΚατά τις συνεδριάσεις του Διοικητικού Συμβουλίου τηρούνται πρακτικά από το γραμματέα, τα οποία καταχωρούνται σε ειδικό βιβλίο Πράξεων και Αποφάσεων του Διοικητικού Συμβουλίου. Στο βιβλίο που καταχωρούνται οι Αποφάσεις του ΔΣ καταχωρείται και η γνώμη της μειοψηφίας. Αν κάποιο από τα μέλη του ΔΣ αρνηθεί να υπογράψει στο βιβλίο, η άρνησή του και ο λόγος της άρνησής του σημειώνεται στο τέλος της καταχωρημένης απόφασης και μονογράφεται από τον Πρόεδρο του ΔΣ.\nΟ Πρόεδρος ορίζει το γραμματέα.\nα) έχει το γενικό συντονισμό των ενεργειών που απαιτούνται για την άρτια εκτέλεση της πράξης έναντι της ΕΔΑ Περιφέρειας Θεσσαλίας,\nγ) είναι υπεύθυνος για την επικοινωνία και τη συνεγασία με την ΕΔΑ Περιφέρειας Θεσσαλίας που ασκεί καθήκοντα διαχείρισης,\nε) ενημερώνει τους εταίρους ως προς τα αναγκαία έγγραφα και τις οδηγίες της ΕΔΑ Περιφέρειας Θεσσαλίας, των αρμόδιων εθνικών οργάνων και των αρμόδιων οργάνων της Ευρωπαϊκής Ένωσης,\nζ) καταρτίζει και εισηγείται στο Διοικητικό Συμβούλιο το μηχανισμό πιστοποίησης εκτέλεσης της πράξης της Αναπτυξιακής Σύμπραξης με σκοπό την εξασφάλιση της ποιότητας υλοποίησης αυτής και του αποτελέσματος, καθώς και τις εσωτερικές διαδικασίες επαλήθευσης των δαπανών, που διασφαλίζουν τη νομιμότητα και κανονικότητά τους,\nθ) ορίζει ομάδα Έργου και έναν Υπεύθυνο Πράξης, ο οποίος έχει την ευθύνη για την υλοποίηση της Πράξης συνολικά,\nι) τηρεί όλα τα διοικητικά και χρηματοοικονομικά στοιχεία της πράξης, της Αναπτυξιακής Σύμπραξης, τα στοιχεία υλοποίησης του φυσικού αντικειμένου και τα προϊόντα αυτής, καθώς και τα δικαιολογητικά έγγραφα σχετικά με τις δαπάνες και τους λογιστικούς ελέγχους για διάστημα τριών ετών μετά το κλείσιμο του επιχειρησιακού προγράμματος και τουλάχιστον μέχρι το έτος 2020, σύμφωνα με τις ισχύουσες διατάξεις.\nΟ Συντονιστής Εταίρος αναλαμβάνει την υποχρέωση – χωρίς καμία αντίστοιχη οικονομική ή άλλη απαίτηση – να διαθέσει στην «Αναπτυξιακή Σύμπραξη Τρικάλων για την Απασχόληση στον Τουρισμό» την απαιτούμενη για τη λειτουργία της υλικοτεχνική υποδομή (συμπεριλαμβανομένων και των γραφείων στέγασής της) καθώς και το απαραίτητο για τη λειτουργία της προσωπικό, χωρίς η παραχώρηση της υλικοτεχνικής υποδομής και του προσωπικού να λογίζεται στην περιουσία της Αναπτυξιακής Σύμπραξης.\nΟ Διαχειριστής της «Αναπτυξιακή Σύμπραξη Τρικάλων για την Απασχόληση στον Τουρισμό» είναι φυσικό πρόσωπο και εκλέγεται από το Διοικητικό Συμβούλιο, με ομόφωνη απόφαση όλων των μελών, κατόπιν εισηγήσεως του εκπροσώπου του Συντονιστή Εταίρου.\nΟ Διαχειριστής ορίζεται βάσει συμβολαιογραφικού εγγράφου πληρεξούσιος του νομίμου εκπροσώπου της Αναπτυξιακής Σύμπραξης.\nδ) πιστοποιεί την νομιμότητα και κανονικότητα των δαπανών της πράξης και έχει την ευθύνη του Δημοσίου Υπολόγου κατά τα άρθρα 54 επ. του ν. 2362/1995 (Α΄247), όπως κάθε φορά ισχύει.\nε) παραλαμβάνει την επιταγή επιχορήγησης από το δημόσιο υπόλογο του Φορέα Χρηματοδότησης και την καταθέτει έως την επόμενη εργάσιμη μέρα της παραλαβής της, στον ειδικό έντοκο τραπεζικό λογαριασμό για την πράξη,\nστ) είναι ο μόνος δικαιούχος πρόσβασης στον τραπεζικό λογαριασμό που έχει ανοιχτεί στην επωνυμία της Αναπτυξιακής Σύμπραξης\nΑ. Συμμετέχει, χωρίς δικαίωμα ψήφου, στις συνεδριάσεις του Διοικητικού Συμβουλίου.\nΒ. Ενημερώνει το Διοικητικό Συμβούλιο για θέματα της αρμοδιότητας του, που αφορούν στην καλή εκτέλεση του έργου της εταιρείας και\nΓ. Συνεργάζεται με τον Πρόεδρο του Διοικητικού Συμβουλίου και το Συντονιστή Εταίρο με σκοπό την εύρυθμη λειτουργία της εταιρείας και την αποτελεσματική υλοποίηση του έργου της.\n5. Ανάκληση του Διαχειριστή γίνεται με ομόφωνη απόφαση του Διοικητικού Συμβουλίου.\nΕίσοδος – Αποχώρηση – Αποκλεισμός Εταίρου\nΗ αποχώρηση ή αντικατάσταση Εταίρου κατά τη διάρκεια υλοποίησης της Πράξης επιτρέπεται στις ακόλουθες περιπτώσεις και υπό τις εξής συντρέχουσες προϋποθέσεις:\nα) σε περίπτωση οικειοθελούς αποχώρησης Εταίρου:\nΑνάληψη του έργου του αποχωρούντος Εταίρου από υφιστάμενους Εταίρους ή ταυτόχρονη αντικατάστασή του από νέο.\nΑπόφαση του Δ.Σ. που λαμβάνεται με την αυξημένη πλειοψηφία των τριών τετάρτων των μελών του\nσύμφωνη γνώμη της ΕΔΑ Περιφέρειας Θεσσαλίας\nΔήλωση οικειοθελούς αποχώρησης του αποχωρούντος Εταίρου, με πλήρη αιτιολογία\nΜη δραστική αλλοίωση της φυσιογνωμίας της Πράξης\nΙκανότητα, εμπειρία και συνάφεια του Εταίρου που αντικαθιστά τον αποχωρήσαντα, με το περιεχόμενο της Δράσης που καλείται να υλοποιήσει (υποδομή, προφίλ του Εταίρου, επιστημονική επάρκεια, βιογραφικά των συμμετεχόντων στελεχών, κλπ).\nβ) σε περίπτωση μη οικειοθελούς αποχώρησης Εταίρου:\nΕκτός των παραπάνω αναφερομένων προϋποθέσεων (πλην του σημείου iv) απαιτείται:\nαποδεδειγμένη αθέτηση υποχρεώσεων, παρατυπία ή παράβαση του Εταίρου όσον αφορά την υλοποίηση του έργου που έχει αναλάβει.\nγ) Σε περίπτωση λύσης, πτώχευσης, εκκαθάρισης, παύσης εργασιών, αναγκαστικής διαχείριση, πτωχευτικού συμβιβασμού ή άλλης ανάλογης κατάστασης Εταίρου που συμμετέχει στην Αναπτυξιακή Σύμπραξη:\nΑνάληψη του έργου του νομικού προσώπου που λύθηκε, από υφιστάμενους Εταίρους ή ταυτόχρονη αντικατάστασή του από νέο,\nΑποδεικτικά στοιχεία περί των ανωτέρω αναφερομένων του νομικού προσώπου του Εταίρου\nΙκανότητα, εμπειρία και συνάφεια του Εταίρου που αντικαθιστά το νομικό πρόσωπο που λύθηκε, με το περιεχόμενο της Δράσης που καλείται να υλοποιήσει (υποδομή, προφίλ του Εταίρου, επιστημονική επάρκεια, βιογραφικά των συμμετεχόντων στελεχών, κλπ).\nΣε περίπτωση λύσης, πτώχευσης, εκκαθάρισης, παύσης εργασιών, αναγκαστικής διαχείρισης, πτωχευτικού συμβιβασμού ή άλλης ανάλογης κατάστασης Εταίρου και μη αντικατάστασής του ή ανάληψης του έργου του από υφιστάμενους εταίρους κατά τα ανωτέρω, ανακαλείται η απόφαση ένταξης της Πράξης και την ευθύνη φέρουν τα φυσικά πρόσωπα που αποτελούσαν τα όργανα διοίκησης του νομικού προσώπου που λύθηκε, αλληλεγγύως και εις ολόκληρον με τα λοιπά μέλη της Αναπτυξιακής Σύμπραξης.\nΗ αντικατάσταση του Συντονιστή Εταίρου απαγορεύεται. Κατ’ εξαίρεση επιτρέπεται με την αυξημένη πλειοψηφία των τριών τετάρτων των μελών του Δ.Σ. και σύμφωνη γνώμη της ΕΔΑ και μόνο στην περίπτωση που αποδεδειγμένα τίθεται σε κίνδυνο η ομαλή υλοποίηση του έργου.\nΣε κάθε περίπτωση ο αριθμός των εταίρων δεν μπορεί να υπολείπεται των τριών.\nΜετά την αποχώρηση ή/ και αντικατάσταση Εταίρου η Αναπτυξιακή Σύμπραξη ενημερώνει τον φάκελο της διαχειριστικής επάρκειας.\nΒιβλία της Αναπτυξιακής Σύμπραξης – Εταιρική Χρήση\nΗ Αναπτυξιακή Σύμπραξη υποχρεούται να τηρεί τα βιβλία και στοιχεία της, σύμφωνα με την κάθε φορά ισχύουσα νομοθεσία. Η Αναπτυξιακή Σύμπραξη οφείλει να τηρεί βιβλία Γ κατηγορίας για την πράξη που υλοποιεί και ξεχωριστή λογιστική μερίδα (ιδιαιτέρους τριτοβάθμιους λογαριασμούς ανά δράση και Εταίρο) έτσι ώστε οι λογιστικές καταχωρήσεις των δαπανών στα βιβλία του Δικαιούχου – ΑΣ να παρέχουν πλήρη, ακριβή και διακριτή εικόνα των δαπανών της πράξης, ομαδοποιημένων κατά εταίρο και δράση.\nΕπίσης τηρεί βιβλίο πρακτικών συνεδριάσεων του Δ.Σ. και βιβλίο πρωτοκόλλου αλληλογραφίας.\nΗ εταιρική χρήση είναι 12μηνης διάρκειας και αρχίζει 1η Ιανουαρίου και λήγει την 31η Δεκεμβρίου κάθε χρόνου. Εξαιρετικά, η πρώτη εταιρική χρήση είναι υπερδωδεκάμηνη και θα λήξει στις 31.12.2013.\nΗ τροποποίηση του παρόντος Καταστατικού γίνεται εγγράφως μετά από ομόφωνη απόφαση του Διοικητικού Συμβουλίου της «Αναπτυξιακή Σύμπραξη Τρικάλων για την Απασχόληση στον Τουρισμό» και σύμφωνη γνώμη της ΕΔΑ Περιφέρειας Θεσσαλίας και θα δημοσιεύεται κατά τα προβλεπόμενα στο νόμο.\nΚάθε ζήτημα που αφορά την Αναπτυξιακή Σύμπραξη και δεν προβλέπεται από το Καταστατικό ρυθμίζεται με απόφαση του ΔΣ που συγκαλείται γι αυτό το λόγο, σύμφωνα με το άρθρο 18 του ν.4019/2011, την με αριθμ. Πρωτ. 2.475/οικ.3.33/10.01.2012 ΚΥΑ και τις διατάξεις του Αστικού Κώδικα, καθώς και τα σχετικά άρθρα του παρόντος και οφείλει να λάβει απόφαση σύμφωνα με το πνεύμα του παρόντος.\nΔιάρκεια, Λύση και Εκκαθάριση της εταιρείας\nΗ Αναπτυξιακή Σύμπραξη, λειτουργεί αποκλειστικά για την εκτέλεση της Πράξης που έχει αναλάβει και διαρκεί τουλάχιστον 5 χρόνια μετά την ολοκλήρωση της Πράξης που έχει αναλάβει και σε κάθε περίπτωση μέχρι την αποπληρωμή του υπολοίπου της εγκριθείσας χρηματοδότησης και την ολοκλήρωση των μακροχρόνιων υποχρεώσεων που απορρέουν από αυτή.\nΗ αποχώρηση, αποπομπή ή διάλυση Εταίρου με κανέναν τρόπο δεν επιφέρουν τη λύση της Αναπτυξιακής Σύμπραξης.\nΜετά τη λύση της Αναπτυξιακής Σύμπραξης ακολουθεί η εκκαθάρισή της. Ο εκκαθαριστής της Αναπτυξιακής Σύμπραξης και εκπρόσωπός της κατά το χρόνο λύσης της ορίζεται με Απόφαση του Διοικητικού Συμβουλίου. Οι δαπάνες εκκαθάρισης δεν επιβαρύνουν τον προϋπολογισμό της πράξης.\nΌλα τα σχετικά με το στάδιο της εκκαθάρισης ζητήματα ρυθμίζονται με Απόφαση του Διοικητικού Συμβουλίου της «Αναπτυξιακή Σύμπραξη Τρικάλων για την Απασχόληση στον Τουρισμό» και σύμφωνα με το οικείο θεσμικό πλαίσιο.\nΟι υποχρεώσεις και η ευθύνη που απορρέει από την εκτέλεση της πράξης υφίστανται για χρονικό διάστημα τριών ετών μετά το κλείσιμο του Επιχειρησιακού Προγράμματος και τουλάχιστον μέχρι το έτος 2020, δηλαδή και μετά τη λύση της Αναπτυξιακής Σύμπραξης.\nΑναπτυξιακή Τρικάλων Αναπτυξιακή Ανώνυμη Εταιρεία ΟΤΑ – ΚΕΝΑΚΑΠ ΑΕ\n2. Αναπτυξιακή Εταιρεία Δήμου Τρικκαίων Αναπτυξιακή Ανώνυμη Εταιρεία ΟΤΑ (e–Trikala ΑΕ)\n3. Δήμος Τρικκαίων\n4. Δήμος Καλαμπάκας\n5. Δήμος Φαρκαδόνας\n6. Επιμελητήριο Τρικάλων (ΕΒΕ Τρικάλων)\n7. Ένωση Ξενοδόχων πόλης Τρικάλων και Ορεινού Όγκου\n8. Ένωση Ξενοδοχείων Νομού Τρικάλων\n9. Σωματείο Ιδιοκτητών & Εκμεταλλευτών Ενοικιαζομένων Δωματίων και Επιπλωμένων Διαμερισμάτων & Κάμπινγκ – τα ΜΕΤΕΩΡΑ\n10. Ελληνικός Ορειβατικός Σύλλογος Καλαμπάκας\n11. Σύλλογος Ορειβασίας Χιονοδρομίας ν. Τρικάλων (ΣΟΧΤ ν. Τρικάλων)\n12. ΚΕΝΑΚΑΠ & ΣΙΑ Ετερόρρυθμη Εταιρεία – ΚΕΚ ΣΤΑΓΩΝ\n13. Ζωή Βαδράτσικα & ΣΙΑ Ετερόρρυθμη Εταιρεία – Γνώση Αναπτυξιακή\nΖωή Βαδράτσικα Διαχειρίστρια


Α' Προπαιδευτική Παθολογική Κλινική και Ειδικής Νοσολογίας\nTου καθηγητή κ. N.Λ. Κατσιλάμπρου, Διευθυντή της A’ Προπαιδευτικής Παθολογικής Κλινικής και Ειδικής Νοσολογίας του Πανεπιστημίου Αθηνών,\nΑριθμός Κλινών: 44.\nΔιακίνηση ασθενών το έτος 2003: 2.031\nΙστορικό Α' Προπαιδευτικής Παθολογικής Κλινικής και Ειδικής Νοσολογίας Πανεπιστημίου Αθηνών\n• Πρώτος Καθηγητής της Έδρας ο Αναστάσιος Αραβαντινός.\n• Καθηγητής και Διευθυντής της Προπαιδευτικής Παθολογικής Κλινικής και Ειδικής Νοσολογίας στα χρόνια 1918-1948 ο Αναστάσιος Αραβαντινός στον "Ευαγγελισμό".\n• Καθηγητής και Διευθυντής της Προπαιδευτικής Παθολογικής Κλινικής και Ειδικής Νοσολογίας στον "Ευαγγελισμό" ο Νίκος Τσαμπούλας από το 1949 μέχρι το 1967, αρχικά στον Ευαγγελισμό και από το 1951 στο (τότε) "Βασιλεύς Παύλος".\n• Καθηγητής και Διευθυντής από το 1968 της Α' Προπαιδευτικής Παθολογικής Κλινικής και Ειδικής Νοσολογίας (τότε δημιουργήθηκε η Β' Προπαιδευτική Παθολογική Κλινική Ειδικής Νοσολογίας και η Κλινική μας ονομάστηκε Α' Προπαιδευτική Παθολογική Κλινική Ειδικής Νοσολογίας) μέχρι το 1985 ο Γεώργιος Δαΐκος.\n• Αναπληρωτής Καθηγητής και Διευθυντής (1985-1990) της Α' Προπαιδευτικής Παθολογικής Κλινικής και Ειδικής Νοσολογίας ο Παύλος Σφηκάκης.\n• Καθηγητής και Διευθυντής (1990-1994) της Α' Προπαιδευτικής Παθολογικής Κλινικής και Ειδικής Νοσολογίας ο Παύλος Σφηκάκης.\n• Καθηγητής και Διευθυντής (1994 μέχρι σήμερα) της Α' Προπαιδευτικής Παθολογικής Κλινικής και Ειδικής Νοσολογίας ο Νικόλαος Κατσιλάμπρος.\nΕιδικά Εξωτερικά Ιατρεία:\n• Διαβητολογικό Κέντρο: (Περιλαμβάνει το Διαβητολογικό Ιατρείο, το Ιατρείο Παχυσαρκίας, και το Ιατρείο Διαβητικού Ποδιού)\n• Ιατρείο Λοιμώξεων\n• Ιατρείο Οστικής Λοίμωξης\n• Ηπατολογικό Ιατρείο, Γαστρεντερολογικό Ιατρείο, Ενδοσκοπικό Ιατρείο\n• Ιατρείο Νευροενδοκρινολογίας Πεπτικού\n• Υπερτασικό Ιατρείο\n• Αιματολογικό Ιατρείο\n• Ογκολογικό Ιατρείο\n• Ρευματολογικό Ιατρείο\n• Ιατρείο Οστεοπόρωσης\n• Ιατρείο Επίκτητων Νοσημάτων Συνδετικού Ιστού\n• Διαβητολογικό Κέντρο\n• Κέντρο Υποστήριξης Εθνικού Προγράμματος Ηπατίτιδας ΚΕΕΛ, Υπουργείο Υγείας και Πρόνοιας\n• Ερευνητικό Εργαστήριο Λοιμώξεων και Αντιμικροβιακής Χημειοθεραπείας «Γ. Κ. Δαΐκος» - Κέντρο Αναφοράς Αντιμικροβιακής Χημειοθεραπείας\n• Ηπατογαστρεντερολογικό Εργαστήριο\n• Αιματολογικό Εργαστήριο\n• Oγκολογικό Εργαστήριο\n• Ρευματολογικό Εργαστήριο\n• Ανοσολογικό Εργαστήριο.\nΤο κλινικό έργο της Κλινικής είναι εξαιρετικά πλούσιο. Ενδεικτικά, σύμφωνα με τα στοιχεία του έτους 2003, νοσηλεύθηκαν - διακινήθηκαν 2.031 ασθενείς (ενδονοσοκομειακή νοσηλεία). Επιπλέον στα διάφορα προαναφερθέντα Εξωτερικά Ιατρεία εξετάζονται ετησίως, περίπου, στο Διαβητολογικό Ιατρείο 3.070 ασθενείς, στο Ιατρείο Παχυσαρκίας 598 ασθενείς, στο Ιατρείο Διαβητικού Ποδιού 900 ασθενείς, στο Ιατρείο Λοιμώξεων 900 ασθενείς, στο Ιατρείο Oστικής Λοίμωξης (1 φορά τον μήνα) 450 ασθενείς, στο Ηπατολογικό Ιατρείο 800 ασθενείς, στο Γαστρεντερολογικό-Ενδοσκοπικό Ιατρείο 750 ασθενείς, στο Ιατρείο Νευροενδοκρινολογίας Πεπτικού 350 ασθενείς, στο Υπερτασικό Ιατρείο 2.000 ασθενείς, στο Αιματολογικό Ιατρείο 1.000 ασθενείς, στο Oγκολογικό Ιατρείο 1.200 συνεδρίες χημειοθεραπείας, στο Ρευματολογικό Ιατρείο 1.000 ασθενείς, στο Ιατρείο Oστεοπόρωσης 550 ασθενείς, στο Ιατρείο Επίκτητων Νοσημάτων Συνδετικού Ιστού 1185 ασθενείς.\n• Φοιτητές 7ου (Σημειολογία –Νοσολογία) και 8ου Εξαμήνου (Παθολογία - Διαφορική Διαγνωστική)\n• Τελειόφοιτοι φοιτητές- 6ο έτος (τρίμηνη άσκηση)\n• Κατ' Επιλογήν Μαθήματα (Κλινική Διατροφή: Υπεύθυνος Καθηγητής Ν. Κατσιλάμπρος και Ηλεκτροκαρδιογραφία: Υπεύθυνος Αναπλ. Καθηγητής Δ. Παπαδογιάννης)\n- Παρεχόμενες Ειδικότητες: 4 (Παθολογία – Αιματολογία – Γαστρεντερολογία – Ρευματολογία).\n- Παρεχόμενες Εξειδικεύσεις: 3 (Σακχαρώδης Διαβήτης – Υπέρταση - Λοιμώξεις).\n- Εκπαιδευτικό Πρόγραμμα Ειδικευομένων\n- Βιβλιογραφική Ενημέρωση Διαβητολογικού Κέντρου.\nΆλλες Εκπαιδευτικές Δραστηριότητες - Εκδηλώσεις:\n- Συγκέντρωση Ολομέλειας Κλινικής (συζήτηση περιστατικών και κλινικών προβλημάτων)\n- Διανοσοκομειακή Επιστημονική Συνάντηση\n- Σεμινάριο Νοσηλευτών/τριών με θέμα «Σακχαρώδης Διαβήτης στην Πράξη».\nΗ Κλινική μας συμμετέχει σε πάμπολλες ερευνητικές δραστηριότητες στους εξής τομείς: Σακχαρώδης Διαβήτης, Λοιμώξεις, Γαστρεντερολογικά Νοσήματα (Ηπατολογικά και Παθήσεις Παγκρέατος), Καρδιολογικά Νοσήματα, Ρευματολογικές, Ογκολογικές και Αιματολογικές Παθήσεις. Συμμετοχή σε ερευνητικά προγράμματα του Πανεπιστημίου Αθηνών και σε πάμπολλες κλινικές μελέτες. Έχουν γραφεί αρκετά βιβλία και δημοσιευθεί πάμπολλες δημοσιεύσεις – ξενόγλωσσες και ελληνικές - από μέλη ΔΕΠ και ΕΣΥ της Κλινικής μας και διαρκώς δίδονται ομιλίες μετά από πρόσκληση από μέλη ΔΕΠ και ΕΣΥ σε διάφορες επιστημονικές εκδηλώσεις ανά την Ελλάδα και την Υφήλιο.\nΕνδεικτικά αναφέρονται οι εξής εκδόσεις:\n• ΜΑΘΑΙΝΩ ΝΑ ΖΩ ΜΕ ΤΟ ΔΙΑΒΗΤΗ. Ν. Κατσιλάμπρος, Ιατρικές Εκδόσεις Λίτσα, 2000 (σελίδες 254)\n• ATLAS OF THE DIABETIC FOOT. N. Katsilambros, N. Tentolouris, P. Tsapogas, E. Dounis. Εκδοτικός Οίκος John Wiley and Sons, Ltd, 2002 ( σελίδες 231).\n• ΘΕΡΑΠΕΙΑ ΤΗΣ ΠΑΧΥΣΑΡΚΙΑΣ – ΣΥΓΧΡOΝΕΣ ΠΡOOΠΤΙΚΕΣ . Thomas Elliott, Vokler Puder. Επιστημονική Επιμέλεια : Ν . Κατσιλάμπρος , Κ . Τσίγκος . Επιστημονικές Εκδόσεις Παρισιάνου Α.Ε., Αθήνα 2002 (σελίδες 125)\n• ΠΑΧΥΣΑΡΚΙΑ – Η ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ ΜΙΑΣ ΠΑΓΚΟΣΜΙΑΣ ΕΠΙΔΗΜΙΑΣ. Επιμέλεια έκδοσης: Ν. Κατσιλάμπρος, Κ. Τσίγκος. Παγκόσμιος Οργανισμός Υγείας (ΠΟΥ) – Γενεύη, Εκδόσεις ΒΗΤΑ, (Αναφορά μιας σύσκεψης της ΠOΥ), Αθήνα 2003 (σελίδες 326)\n• ΕΠΙΤΟΜΗ ΔΙΑΦΟΡΙΚΗ ΔΙΑΓΝΩΣΤΙΚΗ - ΑΠO ΤO ΣΥΜΠΤΩΜΑ ΣΤΗ ΔΙΑΓΝΩΣΗ. Ν. Κατσιλάμπρος, Ιατρικές Εκδόσεις Λίτσα, Αθήνα 2003, Γ' Έκδοση (1η έκδοση 1988)-σελ. 317.\n• ΚΛΙΝΙΚΗ ΔΙΑΤΡΟΦΗ. Ν. Κατσιλάμπρος, Ιατρικές Εκδόσεις ΒΗΤΑ, Αθήνα 2004.\n• ΤO ΗΛΕΚΤΡΟΚΑΡΔΙΟΓΡΑΦΗΜΑ ΣΤΗΝ ΚΛΙΝΙΚΗ ΠΡΑΞΗ. Γ. Παπαζάχος, Εκδόσεις Λίτσας.\n• ΣΥΝΟΠΤΙΚΟΣ ΟΔΗΓΟΣ ΚΛΙΝΙΚΗΣ ΕΞΕΤΑΣΗΣ. Ειρήνη Ζουμπούλη-Βαφειάδη, Επιμέλεια Εκδόσεως:Ζυγός, Αθήνα 2004.\n• ΔΙΑΒΗΤΗΣ - Η ΓΝΩΣΗ ΔΙΝΕΙ ΖΩΗ. Ν. Κατσιλάμπρος. Εκδόσεις Μ. Πιτσιλίδης, Αθήνα 2004 (σελ. 80).\nΝικόλαος Κατσιλάμπρος, Καθηγητής-Διευθυντής,\nΕιρήνη Ζουμπούλη-Βαφειάδη, Αναπληρώτρια Καθηγήτρια,\nΓεώργιος Πετρίκκος, Αναπληρωτής Καθηγητής,\nΑριστείδης Πολύζος, Αναπληρωτής Καθηγητής,\nΔημήτριος Παπαδογιάννης, Αναπληρωτής Καθηγητής,\nΔιονύσιος Χαραλαμπόπουλος, Επίκουρος Καθηγητής,\nΓεώργιος Λ. Δαΐκος, Επίκουρος Καθηγητής,\nΠέτρος Σφηκάκης, Επίκουρος Καθηγητής,\nΠαναγιώτης Παναγιωτίδης, Επίκουρος Καθηγητής,\nΝικόλαος Τεντολούρης, Λέκτορας,\nΚωνσταντίνος Μακρυλάκης, Λέκτορας\nΓεώργιος Νίκου, Αναπληρωτής Διευθυντής ΕΣΥ,\nΙωάννης Παπαργυρίου, Αναπληρωτής Διευθυντής ΕΣΥ,\nΆγγελος Τόσκας, Επιμελητής Α',\nΠαναγιώτης Τσαπόγας, Επιμελητής Β',\nΕυανθία Διακουμοπούλου, Επιμελήτρια Β',\nΣταύρος Λιάτης, Επιμελητής Β'\nΑντωνία Ελέζογλου, Αλέξανδρος Κόκκινος, Άννα Σκιαδά\nΓραμματεία-Γραφείο Καθηγητού κ. Ν. Κατσιλάμπρου:\nΠανωραία Πολυζωγοπούλου, Σοφία Δάβαρη, Ανδριανή Ρήγα, Κων/νος Δαρδάρης (Κλητήρας)\nΤελευταία αναθεώρηση : 1/1/2005


Duraseal Water Based Polyurethane Best Water Based Hardwood Floor Finish White Oak Flooring With A Satin Water Based Polyurethane Throughout Duraseal Water Based Polyurethane Reviews For The Mule – jingangdhyana.info\nDuraseal Water Based Polyurethane Best Water Based Hardwood Floor Finish White Oak Flooring With A Satin Water Based Polyurethane Throughout Duraseal Water Based Polyurethane Reviews For The Mule\nduraseal water based polyurethane best water based hardwood floor finish white oak flooring with a satin water based polyurethane throughout duraseal water based polyurethane reviews for the mule.\nduraseal water based polyurethane reviews of new samsung,duraseal water based polyurethane reviews casper,duraseal water based polyurethane reviews on air,duraseal water based polyurethane reviews for the mule,duraseal water based polyurethane reviews of my pillow,duraseal water based polyurethane reviews purple,duraseal water based polyurethane reviews,duraseal water based polyurethane reviews on,duraseal water based polyurethane reviews on spirit,duraseal water based polyurethane reviewsnap,duraseal water based polyurethane.\nPosted on 04/21/2019 06:57:59 am Full size duraseal-water-based-polyurethane-best-water-based-hardwood-floor-finish-white-oak-flooring-with-a-satin-water-based-polyurethane-throughout-duraseal-water-based-polyurethane-reviews.jpg


νεκρός | Ονειροκρίτης\nκαλησπερα σας..χθες το βραδυ αργουσε πολυ να με παρει ο υπνος οταν τελικα συναιβει ειδα στον υπνο μου πως θυμομουν οτι μαχαιρωσα στη κοιλια τον πρωην μου με τον οποιο ειχαμε και φιλικες σχεσεισ ο οποιος πεθανε τον σεπτεμβρη του 2015 σε τροχαιο..,θυμομουν λοιπον στον υπνο μου τι στιγμη που τον σκοτωσα και ενιωθα τυψεις και βαρος ..ενιωθα το συναισθημα και προσοαθουσα να καταλαβω γιατι το εκανα..,ελεγα,εκεινος με εμπιστευτηκε ηρθε να μιλησουμε και εγω τον μαχαιρωσα ενιωσα το πώς εμπηξα το μαχαιρι και ενιωσα την καρδια μου να πονα γι αυτο π ειχα κανει και ξυπνησα!\nπαππούς νεκρός, μαμά νεκρή στο όνειρο\nΟ παππούς μου πέθανε πριν 1,5 χρόνο περίπου. Δεν τον είχα δει ούτε μία φορά στον ύπνο μου. Είδα λοιπόν ότι μπήκα στο σπίτι του, και ήταν όλη μου η οικογένεια μαζεμένη στην κουζίνα. Εκείνος καθόταν στην καρέκλα του και μου χαμογελούσε, έβαλα τα κλάματα και πήγα να τον αγκαλιάσω. Πριν όμως το κάνω, βλέπω να είναι όρθια δίπλα του η μάνα μου, η οποία στην πραγματικότητα ζει αλλά στο όνειρο κατάλαβα ότι είχε πεθάνει, και έτρεξα να την αγκαλιάσω κλαίγοντας με λυγμούς. Στον παππού μου δεν μίλησα ποτέ, μετά από την αγκαλιά ξύπνησα. Τι μπορεί να σημαίνει όλο αυτό;\nΕίδα την μητέρα μου που έχει πεθάνει εδώ και 5 χρόνια να είναι μαζί μου ζωντανή και να μαθαίνουμε οτι θα πεθάνει. Μου λέει οτι πριν πεθάνει θέλει να παει στη Σύρο. (Στην πραγματικότητα όσο ζούσε δεν είχε εκφράσει ποτέ την επιθυμία να παει εκεί, η Σύρος με το μόνο που έχει σχέση έιναι με την επιθυμία μου ο ανιψιός μου να έμπαινε φέτος στο Πανεπιστήμιο της Σύρου).


Πυκνώνουν τα σύννεφα: Η Ιρίνα έκανε unfollow στη Lady Gaga πριν από την "καυτή" εμφάνιση - ΦΩΤΟ\n4:51 μμ, Τετάρτη 27 Φεβ 2019 4:51 μμ, Τετάρτη 27 Φεβ 2019\nΠυκνώνουν τα σύννεφα στον παράδεισο της Ιρίνα Σάικ καθώς όλο και περισσότερες πληροφορίες έρχονται για τη σχέση της με τον Μπράντλεϊ Κούπερ πριν και μετά την "καυτή" εμφάνιση του συντρόφου της με τη Lady Gaga στη σκηνή των Όσκαρ.\nΕνώ η αισθησιακή ερμηνεία του Shallow όπου οι δύο καλλιτέχνες ήρθαν τόσο κοντά επί σκηνής, σχολιάστηκε ποικιλοτρόπως, όλα τα βλέμματα στράφηκαν πάνω στην Ιρίνα Σάικ. Το μοντέλο συνεχάρη τον σύντροφό της και τη Lady Gaga μετά την εμφάνισή τους, ωστόσο, η ίδια είχε φροντίσει να κάνει unfollow στην popstar πριν ακόμη από την τελετή των Όσκαρ, σύμφωνα με τη Sun, παρά τα λαμπερά χαμόγελα μετά...\nΌπως αναφέρουν πηγές από το περιβάλλον της Ιρίνα, έχει βαρεθεί με τα δημοσιεύματα σχετικά με το φερόμενο ειδύλλιο της Gaga με τον Μπράντλεϊ. "Δεν είναι ότι μισεί την Gaga ή τη ζηλεύει αλλά πραγματικά βαρέθηκε από τα σενάρια που κάνουν λόγο για "στενή" σχέση του Μπράντλεϊ μαζί της", αναφέρουν οι πηγές και προσθέτουν ότι η Ιρίνα έχει πληγωθεί στο παρελθόν με τις φήμες περί απιστίας από τον Κριστιάνο Ρονάλντο. Αλλά πλέον αυτό έχει πάρει μεγάλη διάσταση και επιθυμεί να τελειώνει το όλο θέμα. "Είναι χαρούμενη από την επιτυχία της ταινίας και ήθελε πράγματι πολύ να πάει στα Όσκαρ" σχολιάζουν. Δεν υπάρχει κάτι που να υποδεικνύει ότι οι δυο σταρ έχουν κάτι περισσότερο από φιλία πέρα από την εξαιρετική χημεία που φάνηκε ότι έχουν επί σκηνής.\nΜόνος στα Όσκαρ ο Τζέιμι Φοξ, μόνος και στη ζωή - Τέλος...\nΓνωστό ζευγάρι της ελληνικής σόουμπιζ περιμένει το τρίτ...


Επιβολή κυρώσεων στην Ουγγαρία για παραβίαση των δημοκρατικών κανόνων | Το Κουτί της Πανδώρας\nΔΗΜΟΣΙΕΥΣΗ: 12 Σεπτεμβρίου 2018 15:34\nΤΕΛΕΥΤΑΙΑ ΕΝΗΜΕΡΩΣΗ: 12 Σεπτεμβρίου 2018 15:32\nΕπιβολή κυρώσεων στην Ουγγαρία για παραβίαση των δημοκρατικών κανόνων\nΠαπαδημούλης: Μεγάλη νίκη της δημοκρατίας η υπερψήφιση της έκθεσης κατά της κυβέρνησης Όρμπαν\nΠαράλληλα, σχολιάζοντας τη σημερινή ομιλία του προέδρου της Ευρωπαϊκής Επιτροπής αλλά και τη χθεσινή του Ούγγρου πρωθυπουργού, ο αντιπρόεδρος του Ευρωπαϊκού Κοινοβουλίου και επικεφαλής της ευρωομάδας του ΣΥΡΙΖΑ Δημήτρης Παπαδημούλης επισημαίνει: «Ο Γιούνκερ μίλησε ως Ευρωπαίος δημοκράτης για το μέλλον. Χθες ο Όρμπαν, που επίσης ανήκει στο ΕΛΚ, μας μίλησε για μια Ευρώπη που επιστρέφει ολοταχώς στο παρελθόν. Εμείς διαλέγουμε το πρώτο».\nΚούλογλου: Ο 'Ορμπαν διχάζει την ευρωπαϊκή Δεξιά\nΣτον διχασμό στους κόλπους του Ευρωπαϊκού Λαϊκού Κόμματος, λόγω της στάσης του πρωθυπουργού της Ουγγαρίας, Βίκτορ Όρμπαν, αναφέρθηκε ο ευρωβουλευτής του ΣΥΡΙΖΑ, Στέλιος Κούλογλου, μιλώντας στο Πρώτο Πρόγραμμα της ΕΡΤ για την ψηφοφορία που θα διεξαχθεί σήμερα στο Ευρωπαϊκό Κοινοβούλιο σχετικά με την καταδίκη ή όχι της Ουγγαρίας, με την κατηγορία της παραβίασης αρχών της Ευρωπαϊκής Ένωσης αλλά και ανθρωπίνων δικαιωμάτων.\nΌπως σημείωσε, η ψηφοφορία γίνεται με βάση το πόρισμα έκθεσης που συνέταξαν μέλη αποστολής του Ευρωπαϊκού Κοινοβουλίου στην Ουγγαρία, τα οποία διαπίστωσαν παραβιάσεις των αρχών της ΕΕ, από σκάνδαλα διαφθοράς με ευρωπαϊκά κονδύλια μέχρι σοβαρές παραβιάσεις σε επίπεδο δικαιοσύνης και ανθρωπίνων δικαιωμάτων. Έφερε, δε, ως παράδειγμα τον νόμο που πέρασε η κυβέρνηση Όρμπαν, σύμφωνα με τον οποίο όποιος βοηθάει μετανάστες οδηγείται σε δίκη.\nΟ κ. Κούλογλου τόνισε ότι η ψήφος έχει μεγάλη πολιτική και συμβολική σημασία, καθώς διατυπώνει σαφείς διαχωριστικές γραμμές των πολιτικών δυνάμεων από την ακροδεξιά και ανάλογα με το αποτέλεσμα της ψηφοφορίας θα επιβληθούν κυρώσεις για παραβίαση των κανόνων της ΕΕ.\nΤο Ευρωπαϊκό Λαϊκό Κόμμα, μέλος του οποίου είναι και η ΝΔ, είναι διχασμένο, είπε ο ευρωβουλευτής.\n«Οι περισσότεροι ευρωβουλευτές του κατηγόρησαν τον Ορμπάν» επισήμανε. Υπογράμμισε ότι «ενόψει των ευρωεκλογών, τα πράγματα γίνονται δύσκολα και ο κ. Βέμπερ, που προαλείφεται για πρόεδρος της Κομισιόν, καλείται εάν θα επιλέξει να χάσει κάποιες δυνάμεις, όπως θα συμβεί με τυχόν διαγραφή τού Ορμπάν από το ΕΛΚ ή να υποκύψει στις πιέσεις εκείνων που θέλουν τον Ούγγρο πρωθυπουργό εκτός του κόμματος. Η τελική στάση που θα κρατήσουν είναι ακόμη άγνωστη», ενώ αποκάλυψε ότι υπήρξε έντονο πολιτικό παρασκήνιο: «Τις προηγούμενες ημέρες προσπάθησε το Ευρωπαϊκό Λαϊκό Κόμμα να προωθήσει την στάση της αποχής, υποστηρίζοντας πως αυτή προσμετράται στην πλειοψηφία. Καθώς η καταδίκη της Ουγγαρίας απαιτεί αυξημένη πλειοψηφία δύο τρίτων, στο ΕΛΚ ήθελαν στην πραγματικότητα να μην περάσει η καταδίκη χωρίς και οι ίδιοι να πάρουν θέση. Όμως, οι νομικές υπηρεσίες διευκρίνισαν πως η πλειοψηφία ορίζεται επί των "ναι" ή "όχι", κάτι που θα τους αναγκάσει να τοποθετηθούν».\nΜιλώντας για την ψήφο της ελληνικής πλευράς, ο κ. Κούλογλου σημείωσε πως την προηγούμενη εβδομάδα ο ευρωβουλευτής της ΝΔ, Γιώργος Κύρτσος, είχε πει ότι ο κ. Ορμπάν δεν είναι ακροδεξιός, ενώ ο πρόεδρος της ΝΔ, Κυριάκος Μητσοτάκης, με ένα tweet προϊδέασε ότι οι ευρωβουλευτές της ΝΔ θα ψηφίσουν υπέρ της καταδίκης της Ουγγαρίας. «Άρα ο κ. Κύρτσος ήταν μάλλον εκτός γραμμής» παρατήρησε.\n#Ουγγαρία #Ευρωκοινοβούλιο #μεταναστευτικό\nΗ Πολωνία στηρίζει τον Ορμπάν και απειλεί να μπλοκάρει τις κυρώσεις κατά της Ουγγαρίας\nΕθνική Ελλάδας: Αμυντικά λάθη και ήττα 2-1 στην Ουγγαρία\nΈρευνες για υπόθεση διαφθοράς στην Ουγγαρία με εμπλοκή της Microsoft\nΗ Ουγγαρία φορολογεί με 25% ΜΚΟ που προωθούν θετικά τη μετανάστευση\nFT: Η Ουγγαρία σκληραίνει τη στάση της στο μεταναστευτικό\nΣτο Δικαστήριο της ΕΕ η Ουγγαρία για τις επιστροφές μεταναστών\nΗ Ουγγαρία διαψεύδει τη συμφωνία για επιστροφή μεταναστών από Γερμανία


TUI: Θα «ρίξει» στην Ελλάδα επιπλέον 200.000 τουρίστες το 2015 | Aboutickets\nTUI: Θα «ρίξει» στην Ελλάδα επιπλέον 200.000 τουρίστες το 2015\nΣε 10% επιπλέον τουρίστες σε σχέση με πέρυσι μεταφράζεται η στήριξη του διεθνή τουριστικού οργανισμού TUI στην Ελλάδα για τη νέα τουριστική χρονιά. Όπως δήλωσε ο επικεφαλής της ΤUI, Πήτερ Λονγκ, από το βήμα του συνεδρίου του ΣΕΤΕ (Σύνδεσμος Ελληνικών Τουριστικών Επιχειρήσεων), ο διεθνής tour operator θα φέρει στην Ελλάδα 2,2 εκατομμύρια τουρίστες το 2015, από 2 εκατ. που έφερε το 2014.\nΟ κ. Λονγκ, αφού σημείωσε ότι η Ελλάδα είναι κορυφαίος μεσογειακός προορισμός, υπογράμμισε ότι ο όμιλος, του οποίου ηγείται, θα συνεχίζει να στηρίζει τη χώρα, όπως άλλωστε έκανε, όπως ανέφερε, και στα δύσκολα χρόνια για την Ελλάδα.\nΣτο μέτωπο των επενδύσεων, ο επικεφαλής της TUI σημείωσε ότι ο όμιλος ενδιαφέρεται ασφαλώς να επενδύσει στην Ελλάδα με νέα προϊόντα, σε συνεννόηση και με ιδιώτες επενδυτές. Με αφορμή δε τόσο την άμβλυνση της εποχικότητας του ελληνικού τουριστικού προϊόντος, όσο και την ελκυστικότητα της χώρας στον άξονα των επενδύσεων, ο κ. Λονγκ έκρινε πολύ βασική προϋπόθεση την εκμετάλλευση των περιφερειακών αεροδρομίων.\nΣε ό,τι αφορά στις εργασίες του συνεδρίου στο σκέλος των επενδύσεων, ο διευθύνων σύμβουλος της Eurobank, Χρήστος Μεγάλου, υπογράμμισε ότι ο τράπεζα θα διοχετεύσει το 2015 100 εκατομμύρια ευρώ για τουριστικές επενδύσεις.\nΑπό την πλευρά του, ο Μίλτος Καμπουρίδης, ιδρυτής και διευθύνων σύμβουλος της Dolphin Capital Investors, που έως τώρα στην Ελλάδα έχει επενδύσει 300 εκατομμύρια σε τουριστικές υποδομές, υπογράμμισε ότι το μεγάλο αγκάθι για την προσέλκυση και υλοποίηση μεγάλων επενδύσεων παραμένει η γραφειοκρατία. Χαρακτηριστικό είναι το γεγονός ότι οι επενδύσεις του ομίλου στην Ελλάδα απαίτησαν 2.820 έγγραφα, ανέφερε ο κ. Καμπουρίδης.\nΑπαντώντας, όπως είπε, στους μύθους που υπάρχουν στην Ελλάδα, περί επενδυτικών σχεδίων που «τρέχουν», περί χιλιάδων ξενοδοχείων που πωλούνται και σε χαμηλές τιμές μάλιστα, ο κ. Καμπουρίδης είπε: «Στην Ελλάδα, οι τουριστικές επενδύσεις που μπορούν "αύριο" να ξεκινήσουν να υλοποιούνται μετρώνται στα χέρια τού ενός χεριού. Στην Ελλάδα, δεν είναι προς πώληση χιλιάδες ξενοδοχεία, αλλά ελάχιστα και σε πολύ υψηλές τιμές».\nΣτην παρέμβασή του ο Αναστάσιος Χωνενίδης, διευθύνων σύμβουλος της Εταιρείας Ελληνικών Ξενοδοχείων ΛΑΜΨΑ Α.Ε., υπογράμμισε ότι η Ελλάδα για να μπορέσει να πετύχει σημαντική προσέλκυση επενδύσεων, θα πρέπει να σταθεροποιήσει, πρωτίστως, το φορολογικό της σύστημα, αλλά και να περιορίσει τη γραφειοκρατία.


Γονείς & Δάσκαλοι: 8+1 Τips Για Μια Καλή Σχέση!\nΑρχική ΠΑΙΔΙ Παιδική ηλικία Γονείς & Δάσκαλοι: 8+1 Τips Για Μια Καλή Σχέση!\nΔημιουργήθηκε : Πέμπτη, 24 Αυγούστου 2017 11:21\nΑπό το Βιβλίο μου "Μεγαλώστε ευτυχισμένα παιδιά "


Δίκη – παρωδία για τον Σαντάμ | ΤΟ ΠΑΡΟΝ\nΔίκη – παρωδία για τον Σαντάμ\nNovember 13, 2006 στις κατηγορίες ΕΥΡΩΠΗ - ΚΟΣΜΟΣ,\nΑπό τη στιγμή που ματαιώθηκε η προγραμματισμένη για τις 16 του Οκτώβρη ανακοίνωση της ποινής ήταν εμφανές ότι είχε προγραμματιστεί να συμπέσει χρονικά με τις ενδιάμεσες αμερικανικές εκλογές που διεξήχθησαν την προηγούμενη Τρίτη. Και η ποινή επομένως δεν μπορούσε να είναι τίποτε λιγότερο από την εσχάτη, ώστε να ηχήσει ως σάλπισμα νίκης, έστω και φάλτσο, από το μακρινό Ιράκ. Η δίκη που οργάνωσαν οι δυνάμεις κατοχής, φθάνοντας στο σημείο να αναθέσουν σε αμερικανική νομική εταιρεία την προετοιμασία της, επικρίθηκε ανοιχτά ως μεροληπτική από ένα πλήθος πέρα για πέρα αξιόπιστων οργανώσεων υπεράσπισης ανθρωπίνων δικαιωμάτων, όπως είναι η Διεθνής Αμνηστία.\nΜέχρι να φτάσουμε στην ανακοίνωση της ποινής, τρεις συνήγοροι υπεράσπισης του Σαντάμ Χουσεΐν δολοφονήθηκαν, ενώ ο προηγούμενος πρόεδρος του δικαστηρίου διώχθηκε από την κυβέρνηση επειδή αποκάλεσε τον Χουσεΐν «πρόεδρο» και όχι «δικτάτορα», όπως πρόσταζε το… σενάριο της δίκης που μεταδιδόταν τηλεοπτικά με απώτερο στόχο να λειτουργήσει προπαγανδιστικά για την κυβέρνηση των συνεργατών των Αμερικανών.\nΑντίθετα με την Ουάσινγκτον και το Λονδίνο, οι περισσότερες χώρες της Ευρώπης, παρότι συμφώνησαν με την ανάγκη να λογοδοτήσει ο Σαντάμ Χουσεΐν για τα εγκλήματα που είχε διαπράξει, αποδοκίμασαν -προς τιμήν τους- την ποινή της θανατικής καταδίκης.\nΚαταδικάζοντας οι Αμερικανοί τον πρώην πρόεδρο του Ιράκ σε θάνατο επεδίωκαν αρχικά να δείξουν ότι στο Ιράκ σήμερα βασιλεύει κράτος δικαίου που απονέμει δικαιοσύνη. Οπότε ότι ακούγεται για καθημερινές συγκρούσεις που οδηγούν στον θάνατο 100 ανθρώπους κατά μέσον όρο, αμάχους στην πλειοψηφία τους, είναι αποκυήματα της φαντασίας αμετανόητων Μπααθικών που νοσταλγούν το παρελθόν. Κατά δεύτερον, με τη θανατική καταδίκη του Σαντάμ Χουσεΐν επιχειρείται να δικαιωθεί η δολοφονική εκστρατεία των Αμερικανών και η κατοχή. Όπλα μαζικής καταστροφής μπορεί να μη βρήκαν οι δυνάμεις κατοχής, αποδείξεις για τη σχέση του καθεστώτος του Σαντάμ με την Αλ Κάιντα και τα χτυπήματα στους δίδυμους πύργους μπορεί επίσης να μην εντοπίστηκαν, αλλά δικαιοσύνη για την ομαδική δολοφονία 148 Σιιτών που διέπραξε το καθεστώς του Σαντάμ Χουσεΐν τον Ιούνιο του 1982 θα αποδοθεί, έρχεται να υποδηλώσει η θανατική καταδίκη του πρώην προέδρου του Ιράκ.\nΌμως αν για το (αναμφισβήτητα αποτρόπαιο) έγκλημα των 148 δολοφονιών αξίζει η εσχάτη των ποινών σε έναν ανατραπέντα πρόεδρο και δύο συνεργάτες του, το ερώτημα είναι τι ποινή αρμόζει για το θάνατο 650.000 ανθρώπων που έχουν πεθάνει τα τριάμισι αυτά χρόνια που διαρκεί η αμερικανική κατοχή; Θα καθίσουν στο σκαμνί οι Αμερικανοί για τα εγκλήματα που διαπράττουν κάθε μέρα στο Ιράκ έχοντας οδηγήσει στον θάνατο το 2,5% των κατοίκων του; Επίσης, για τα εγκλήματα που διέπραξε τότε το καθεστώς του Σαντάμ Χουσεΐν, στο πλαίσιο του πολέμου με το Ιράν, θα δικαστούν και οι ίδιοι οι Αμερικάνοι που στήριζαν ενεργά τη Βαγδάτη -τροφοδοτώντας την με όπλα και πληροφορίες- ευελπιστώντας να ανακόψει την ορμή της ιρανικής επανάστασης;\nΑπό τη στιγμή που ματαιώθηκε η προγραμματισμένη για τις 16 του Οκτώβρη ανακοίνωση της…


syn.gr | Αντιμετώπιση των κατολισθήσεων στην ευρύτερη περιοχή της Ερμούπολης Σύρου\nΑντιμετώπιση των κατολισθήσεων στην ευρύτερη περιοχή της Ερμούπολης Σύρου\nΤο φαινόμενο των κατολισθήσεων στις περιοχές της Δόξας και του Λιβοχωρίου στην Ερμούπολη της Σύρου, είναι γνωστό στις αρμόδιες αρχές εδώ και περισσότερο από δύο δεκαετίες, χωρίς όμως να έχει υπάρξει καμία ουσιώδης ενέργεια ή παρέμβαση.\nΜε δεδομένη, προϊόντος του χρόνου, την επίταση του φαινομένου και την αύξηση της επισφάλειας στις κατοικίες της περιοχής, τον περασμένο Νοέμβριο, με κοινή επιστολή τους προς τον κ.Υπουργό ΠΕΧΩΔΕ, κ. Γ.Σουφλιά, ο Δήμαρχος Ερμούπολης και ο Νομάρχης Κυκλάδων ζητούσαν από το Υπουργείο “να αναλάβει τη μελέτη και υλοποίηση του έργου για την αντιστήριξη της περιοχής του Λιβοχωρίου και ειδικά του οδικού άξονα στο ύψος του Μεγάρου Βούρλη, όπου κινδυνεύει ανά πάσα στιγμή με κατάρρευση ο δρόμος, με πιθανά τραγικά αποτελέσματα”.\nΤο ΥΠΕΧΩΔΕ, το Φεβρουάριο του 2009, απέστειλε κλιμάκιο της Υπηρεσίας Αποκατάστασης Σεισμοπλήκτων προκειμένου, διενεργώντας αυτοψία, να σχηματίσει ιδίαν αντίληψη της κατάστασης, Οι συμμετέχοντες στο κλιμάκιο πολιτικοί μηχανικοί δήλωσαν ότι, μολονότι δεν προκύπτει άμεσος κίνδυνος για τους κατοίκους, είναι αναγκαίο να ληφθούν άμεσα μέτρα.\nΠέντε μήνες μετά, και ενώ οι συνεχιζόμενες κατολισθήσεις, σύμφωνα με τα γραφόμενα στη νέα επιστολή του Δημάρχου της πόλης προς τον κ. Υπουργό, τείνουν να φθάσουν στα όρια του ιστορικού τόπου της Ερμούπολης, απειλώντας διατηρητέα κτίρια σπάνιας αρχιτεκτονικής αλλά και κεντρικό οδικό άξονα, δεν γνωρίζουμε να έχει ληφθεί καμία πρωτοβουλία για την αντιμετώπιση της απειλητικής, για την πόλη και τους κατοίκους της συγκεκριμένης περιοχής, κατάστασης.\nΣε ποιες ενέργειες πρόκειται να προβεί ώστε να προχωρήσει άμεσα η εκπόνηση της απαιτούμενης τεχνικής μελέτης, αλλά και η εξεύρεση των αναγκαίων πόρων για τη χρηματοδότηση του έργου, προτού η ζημιά καταστεί ανεπανόρθωτη, με μοιραίες συνέπειες για τους κατοίκους και την πόλη;


Το περιεχόμενο του Nuka World είναι εδώ | GameHorizon\nΤο περιεχόμενο του Nuka World είναι εδώ\nGaming 24 August 2016\nΤελικά μάθαμε την τελική ημερομηνία κυκλοφορίας του επόμενου (και τελευταίου, όπως όλα δείχνουν) DLC, Nuka World, για το Fallout 4, ένα open world RPG παιχνίδι της Bethesda. Μερικοί μπορεί να προτιμήσουν να δουν το περιεχόμενο του DLC μαζί με την επίσημη κυκλοφορία του στις 30 Αυγούστου. Από την άλλη, οι ανυπόμονοι μπορούν να συνεχίσουν να διαβάζουν και να δουν πρώτοι το τι ακριβώς εμπεριέχεται στο αναμενόμενο expansion.\nΤο περιεχόμενο …\nΓια όσους ενδιαφέρονται να μάθουν για τι πρόκειται να ακολουθήσει στο Nuka World DLC, μπορούν να ρίξουν μια ματιά σε προηγούμενο άρθρο του GameHorizon αναφορικά με το τελευταίο DLC του Fallout 4. Το συγκεκριμένο expansion θεωρείται το έκτο στη σειρά. Ένα κομμάτι του gameplay κυκλοφόρησε την περασμένη εβδομάδα και μπορείτε να το παρακολουθήσετε στο παρακάτω βίντεο:\nΣε γενικές γραμμές, στο παιχνίδι προστίθενται ολοκαίνουργια quests, όπλα και εχθροί. Παρόλα αυτά, η Bethesda δεν διευκρίνισε ακριβώς τι να περιμένει ο παίκτης από την άποψη story και περιεχομένου. Σίγουρα θα μάθουμε περισσότερα τις επόμενες μέρες.\nΤα άλλα expansions, αναφορικά, είναι: Το Automatron (Μάρτιος 2016), το Wasteland Workshop (Απρίλιος 2016), το Far Harbor (Μάιος 2016), το Contraptions Workshop (Ιούνιος 2016) και το Vault-Tec Workshop (Ιούνιος 2016). Όλα τα παραπάνω DLCs, συμπεριλαμβανομένου του Nuka World, μπορούν να γίνουν δικά σας αποκτώντας το Fallout 4 DLC Pass στην τιμή των 50 ευρώ στην πλατφόρμα του Steam (βλέπε προηγούμενο άρθρο). Εναλλακτικά, μπορείτε να αποκτήσετε το DLC μόνο του στην τιμή των 20 ευρώ. Δεν θα παραλείψουμε μερικά gameplay screenshots:\nTagged AutomatronDLCFalloutFar HarborNuka WorldSteamWasteland Workshop\nOct 12, 2019 3082


16-03-15 Ο υπουργός στο Παρίσι κατά του ρατσισμού\nΠΑΙΔΕΙΑ 16/03/2015 - 14:02 | Author: Newsroom\nΟ υπουργός Πολιτισμού, Παιδείας και Θρησκευμάτων, Αριστείδης Μπαλτάς, αναχωρεί σήμερα για το Παρίσι, όπου αύριο, 17 Μαρτίου, θα συμμετάσχει σε άτυπη συνάντηση με τους Ευρωπαίους ομολόγους του, με θέμα την καλλιέργεια ακόμη βαθύτερου πνεύματος δημοκρατίας και κοινωνικής ανοχής στα σχολεία της Ευρώπης.\nΣκοπός είναι η διαπαιδαγώγηση της νέας γενιάς αλλά και των καθηγητών και των γονιών στις ιδέες που στρέφονται κατά του ρατσισμού, της μισαλλοδοξίας, της ξενοφοβίας και του κοινωνικού αποκλεισμού.\nΗ ουσιαστική για τα ιδεώδη της Δημοκρατίας αυτή συνάντηση, που θα προηγηθεί του επίσημου Συμβουλίου του Μαΐου, γίνεται με πρωτοβουλία της Γαλλίδας υπουργού Παιδείας , NajatVALLUADT-BELCACEM, με αφορμή τα τελευταία τραγικά γεγονότα – με αποκορύφωμα την επίθεση στην εφημερίδα CharlieHebdo- στην πατρίδα της και στη Δανία.\nTο ταξίδι του υπουργού γίνεται σε μία βδομάδα φορτισμένη από την αποκάλυψη του τραγικού θανάτου του φοιτητή Βαγγέλη Γιακουμάκη, που είχε πέσει θύμα σχολικού εκφοβισμού, λίγες μέρες πριν από το Σάββατο 21η Μαρτίου, παγκόσμια ημέρα κατά του ρατσισμού, δύο αλληλένδετα φαινόμενα που το υπουργείο προτίθεται να αντιμετωπίσει στη ρίζα τους, με ενεργοποίηση δασκάλων, καθηγητών και μαθητών.\nΜετά την επιστροφή του από την Γαλλία ο υπουργός αναλαμβάνει νέα πρωτοβουλία καλώντας στο υπουργείο αυτήν την Παρασκευή μαθητές, σε μία εκδήλωση κατά του ρατσισμού, όπου τα παιδιά θα ζωγραφίσουν εικόνες για την κοινωνική αποδοχή και τον σεβασμό στην προσωπικότητα και τις ιδέες των συμμαθητών τους, θα συζητήσουν με τον υπουργό και θα εκφράσουν τις δικές τους σκέψεις.\nNews Tag: ΕΦΗΜΕΡΙΔΕΣΘΑΝΑΤΟΥΜΠΑΛΤΑΣ


Aποκλειστικά video:Ξύλο στην φυλακή για τον επίδοξο βιαστή ανήλικης! – THE PAPER\nΣάββατο, 20 Ιουλίου, 2019\nAποκλειστικά video:Ξύλο στην φυλακή για τον επίδοξο βιαστή ανήλικης!\nΟι κρατούμενοι στις φυλακές έχουν τον δικό τους ηθικό κώδικα, που συχνά αποδεικνύεται πιο σκληρός από τους νόμους του κράτους… Ένα από τα αδικήματα που δεν συγχωρούνται στις φυλακές …\nΟι κρατούμενοι στις φυλακές έχουν τον δικό τους ηθικό κώδικα, που συχνά αποδεικνύεται πιο σκληρός από τους νόμους του κράτους… Ένα από τα αδικήματα που δεν συγχωρούνται στις φυλακές, είναι οι επιθέσεις με σεξουαλικό κίνητρο σε βάρος ανήλικων παιδιών και αυτή ήταν η αιτία που ξυλοκοπήθηκα βάναυσα από συγκρατούμενούς του ένας νεαρός Πακιστανός!\nΤο περιστατικό συνέβη στις δικαστικές φυλακές της Κω, όπου είχε μεταχθεί ο 26χρονος αλλοδαπός που συνελήφθη στις 9 Φεβρουαρίου στην Σύμη, όταν τον κατήγγειλε για απόπειρα βιασμού ένα 14χρονο κορίτσι. Το θύμα επέστρεφε από το φροντιστήριο Γαλλικών, όταν ο αλλοδαπός την πλησίασε, την ρώτησε πως την λένε και την έσπρωξε σε ένα ακατοίκητο σπίτι, όπου άρχισε να την φιλά, της ανέβασε την μπλούζα και την θώπευσε στο στήθος και τα γεννητικά όργανα! Όμως, την στιγμή που κατέβαζε το παντελόνι του η ανήλικη κατάφερε να ξεφύγει.\nΜετά την άσκηση δίωξης και την απολογία του, διατάχθηκε η προφυλάκισή του και ο Πακιστανός μετήχθη στο σωφρονιστικό κατάστημα της Κω. Εκεί, όμως, τον περίμεναν με άγριες διαθέσεις οι υπόλοιποι κρατούμενοι που είχαν πληροφορηθεί για τι κατηγορείται! Ο 26χρονος υπέστη άγριο ξυλοδαρμό και μεταφέρθηκε με σοβαρά τραύματα στο σώμα και στο πρόσωπο στο Γενικό Νοσοκομείο της Κω, όπου νοσηλεύεται φρουρούμενος εδώ και μια εβδομάδα!\nΈως δέκα χρόνια χρειάζονται για να καθαρίσει ο Σαρωνικός Αλλαγή φύλου σε πέντε λεπτά και με μια αίτηση: Στη Βουλή το νομοσχέδιο Ξύλο έξω από συμβολαιογραφείο στην Καποδιστρίου\nBy giorgos Dec 11, 2018\n1.Προκαλεί ξανά ο Ερντογάν: Αν χρειασθεί θα ξανακάνουμε ό,τι κάναμε πριν από 45 χρόνια στην Κύπρο 5:20 ΜΜ EEST\n2.Τηλεφωνική επικοινώνία Μητσοτάκη – Φον ντε Λάιεν 5:00 ΜΜ EEST\n3.Θρίλερ στο Βατικανό: Βρέθηκαν και αναλύονται οστά που ίσως συνδέονται με την εξαφάνιση έφηβης 4:40 ΜΜ EEST\n4.Χανιά: Άγρια συμπλοκή κρατουμένων στις φυλακές Αγυιάς – Δύο τραυματίες 4:20 ΜΜ EEST\n5.Με επιτυχία χειρουργήθηκε ο Κώστας Φορτούνης 4:00 ΜΜ EEST


❱❱ Ειδικοί υποστηρίζουν ότι τα χαρακτηριστικά κάθε ζωδίου καθορίζουν τη σχέση του με το… μαξιλάρι\nΟι ώρες ύπνου που χρειάζεται κανείς για να ξεκινήσει την επόμενη ημέρα γεμάτος ενέργεια είναι «γραμμένες» στα άστρα, υποστηρίζουν αστρολόγοι από την Αυστραλία. Σύμφωνα με την εταιρία Bed Threads που τους συμβουλεύτηκε, τα ιδιαίτερα χαρακτηριστικά κάθε ζωδίου επηρεάζουν την ανάγκη του για ύπνο, κάνοντας άλλα ζώδια περισσότερο και άλλα λιγότερο… «υπναράδες».\nΟ Κριός, όπως αναφέρει σε άρθρο που ανάρτησε η εταιρία στην επίσημη ιστοσελίδα της, είναι ζώδιο γεμάτο ενέργεια και μπορεί να θεωρήσει τον πολύ ύπνο χάσιμο χρόνου. Γι’ αυτό έξι ώρες ύπνου είναι αρκετές.\nΟ Υδροχόος είναι ιδιαίτερα έξυπνο ζώδιο, πράγμα που σημαίνει ότι ο εγκέφαλός του είναι συνεχώς σε εγρήγορση. Γι’ αυτό μπορεί να δυσκολεύεται να κοιμηθεί και συνήθως ο ύπνος του διαρκεί έξι ώρες, αλλά οι αστρολόγοι συνιστούν οκτάωρο ύπνο.


Γ. Λαμπρούλης: Εργαλείο για τα κέρδη των ομίλων σε Τουρισμό και Μεταφορές το «πράσινο πιστοποιητικό» - Ατέχνως\nΒρίσκεστε:Ατέχνως»Πολιτική»Γ. Λαμπρούλης: Εργαλείο για τα κέρδη των ομίλων σε Τουρισμό και Μεταφορές το «πράσινο πιστοποιητικό»\nΓ. Λαμπρούλης: Εργαλείο για τα κέρδη των ομίλων σε Τουρισμό και Μεταφορές το «πράσινο πιστοποιητικό»\nΑπό iraklis3 στο Ιούν 4, 2021 Πολιτική, Προτεινόμενο\nΠυξίδα του πιστοποιητικού Covid είναι η διασφάλιση των αναγκών για κερδοφορία των επιχειρηματικών ομίλων στον Τουρισμό και τις Μεταφορές, τόνισε ο βουλευτής του ΚΚΕ Γιώργος Λαμπρούλης, μιλώντας στην αρμόδια Επιτροπή επί της Πράξης Νομοθετικού Περιεχομένου για το «Ψηφιακό Πιστοποιητικού COVID-19».\nΤο ΚΚΕ καταψηφίζει την Πράξη Νομοθετικού Περιεχομένου,, όπως έκανε και στην Ευρωβουλή, και ο Γιώργος Λαμπρούλης σημείωσε πως το πιστοποιητικό αξιοποιείται και σαν πρόσχημα για να μη θωρακιστεί το δημόσιο σύστημα Υγείας, για τη μη τήρηση των μέτρων προστασίας στους χώρους δουλειάς και για τη χαλάρωση των μέτρων στα σύνορα. Πρόσθεσε ότι όλα αυτά έρχονται σε μια περίοδο που η επιστήμη δεν έχει απαντήσει αν ο εμβολιασμός εμποδίζει τη μετάδοση του κορονοϊού.\n«Ο αρμόδιος επίτροπος της ΕΕ αποκάλυψε κυνικά ότι δεν είναι μέτρο προστασίας κατά του κορονοϊού ενώ μίλησε και για επιπλέον κινδύνους που υπάρχουν αν ταξιδεύουν οι πολίτες ελεύθερα. Σε καμία περίπτωση το πιστοποιητικό δεν διασφαλίζει τους υπαρκτούς κινδύνους για αναζωπύρωση της κρίσης», είπε ο κ. Λαμπρούλης και συμπλήρωσε: «Πυξίδα του ψηφιακού πιστοποιητικού είναι η διασφάλιση της κερδοφορίας των μεγάλων επιχειρηματικών ομίλων που θησαυρίζουν στις πλάτες του λαού. Η μη τήρηση των υγειονομικών μέτρων και η χαλάρωσή τους στα σύνορα, ήταν πάγιο αίτημα των τουριστικών επιχειρήσεων», υπογράμμισε.\nΈκανε εκτενή αναφορά στο «νέο ΕΣΥ» που ετοιμάζει η κυβέρνηση, λέγοντας ότι θα έχουν νέες δυνατότητες οι επιχειρηματίες στην Υγεία να θησαυρίσουν στις πλάτες του λαού στο έδαφος των ελλείψεων του δημόσιου συστήματος Υγείας για τις οποίες υπάρχουν διαχρονικές κυβερνητικές ευθύνες. Πρόσθεσε ότι θα επιδεινωθούν οι όροι πρόληψης, περίθαλψης και αποκατάστασης της υγείας του λαού και πως προβάλλεται σαν λύση η αιτία που δημιουργεί και διογκώνει τα προβλήματα στην Υγεία.\nΕπίσης, για το πιστοποιητικό Covid ανέφερε ότι μπορεί να αποτελέσει έναν ισχυρό μηχανισμό ηλεκτρονικού φακελώματος με αξιοποίηση ιατρικών και άλλων δεδομένων από τα κράτη και τους επιχειρηματικούς ομίλους.\nCovid-19 Κορονοϊός Πιστοποιητικό Εμβολιασμού Πράσινο πιστοποιητικό Πράσινο ψηφιακό πιστοποιητικό\nΠροηγούμενη δημοσίευση Μαρία Κομνηνάκα: Κατασταλτική αντίληψη στη λειτουργία του σωφρονιστικού συστήματος από όλες τις κυβερνήσεις\nΕπόμενη δημοσίευση Υπ. Εργασίας: Διευκρινίσεις για τη διενέργεια των self test την περίοδο 7-30 Ιουνίου 2021


Gialova Γιάλοβα - Around.gr\nΤο αγκυροβόλιο Γιάλοβα βρίσκεται ανατολικά της βόρειας εσχατιάς της νήσου Σφακτηρίας, εμπρός από το παραλιακό χωριό Γιάλοβα. Μια χερσονησίδα καταλήγει στο βόρειο τμήμα του κόλπου του Ναυαρίνου, στο Στενό της Συκιάς και το Παλαιόκαστρο Ναυαρίνου ή Κάστρο της Γιάλοβας, σε κοντινή απόσταση από την παραλία της Βοιδοκοιλιάς. Προ του αγκυροβολίου της Γιάλοβας προς τα νότια, διακρίνονται ακόμα μέχρι σήμερα υπολείμματα ναυαγίων του TουρκοAιγυπτιακού στόλου από την ιστορική Ναυμαχία του Ναυαρίνου.\nΠερισσότερα Για Την Γιάλοβα


Latou: Σωτηρία Μπέλλου, ένας μάγκας με φουστάνια\nΉταν μια από τις κορυφαίες τραγουδίστριες του λαϊκού και ρεμπέτικου ελληνικού τραγουδιού. Γεννήθηκε στη Δροσιά στις 22 Αυγούστου 1921. Η Σωτηρία (μεγαλύτερη από το άλλα τέσσερα αδέλφια της) πήρε το όνομα του αγαπημένου της παππού, Σωτήρη Παπασωτηρίου, που ήταν παπάς στο Σχηματάρι και της είχε πολύ μεγάλη αδυναμία...\nΑπό μικρό κοριτσάκι την έπαιρνε κοντά του στην εκκλησία. Εκείνη άρχισε να επηρεάζεται από τα τροπάρια και έψελνε μόλις «κατάλαβε» τον εαυτό της. Έτσι άρχισε να «ζυμώνεται» με τους εκκλησιαστικούς ήχους και τη βυζαντινή μουσική. Με τα εκκλησιαστικά η μικρή Σωτηρία είχε αποκτήσει ένα μεγάλο πάθος πριν ακόμη τελειώσει το δημοτικό σχολείο.\nΟ πατέρας της ήταν από τους πλέον εύπορους κατοίκους της πόλης γιατί διατηρούσε το μεγαλύτερο και το καλύτερο κατάστημα τροφίμων στην πολυσύχναστη οδό Αβάντων.\nΠρότυπό της ήταν η Σοφία Βέμπο.\nΗ Σωτηρία είπε «θα γίνω τραγουδίστρια» όταν βλέπει τη Σοφία Βέμπο στην κινηματογραφική ταινία "Προσφυγοπούλα". Τότε θα αποκτήσει την πρώτη της κιθάρα. Παράλληλα, αρχίζει τις «κακές» συναναστροφές, κάνει παρέα με κομμουνιστές, παρά τις αντιρρήσεις της οικογένειας. «Έκανα παρέα με αριστερούς. Φοβόταν μη με νομίσουν κι εμένα για κομμουνίστρια. Μάλλον περισσότερο φοβόταν μη γίνω κι εγώ. Εγώ όμως έκανα παρέα με αριστερούς. Εγώ δεν ξεχώριζα έτσι τους ανθρώπους. Μου κάνεις; Δε με νοιάζει τι είσαι. Πόσο μάλλον με τους ανθρώπους που είχαμε τα ίδια πιστεύω. Από μικρή ήμουν αριστερή».\nΣτα 16 της θα σημαδευτεί η ζωή της από τις ατυχείς σχέσεις της με τους άντρες. Μετά από ένα αποτυχημένο αρραβώνα το 1937, θα τη ζητήσει ένας ελεγκτής των ΚΤΕΛ και τελικά θα παντρευτούν τον Οκτώβρη του '38. Ο Βαγγέλης Τριμούρας, όμως δεν θα σταθεί άξιος για τη Σωτηρία: τη διατάζει, τη χτυπά, την οδηγεί σε αποβολή από το ξύλο, την απατά. Η Σωτηρία θα του ρίξει βιτριόλι και θα καταλήξει στις φυλακές Αβέρωφ. Η οικογένεια της θα «στιγματιστεί».\nΞαναγύρισε στη Χαλκίδα και με το που έφτασε στο σπίτι της, άρχισε η γκρίνια και το ξύλο. Την έδερναν όλοι. Γονείς κι αδέρφια. Θεωρούσαν ότι τους ντρόπιασε όλους στην οικογένεια. Τη φώναζαν χωρισμένη, βιτριολίστρια, φυλακισμένη. Η ζωή της πραγματικό μαρτύριο. Δεν άντεχε άλλο. Ήταν πρωί της 28ης Οκτωβρίου 1940, όταν αποχαιρετούσε τη Χαλκίδα κι έμπαινε στην «πόστα», το τρένο που θα τη μετέφερε στην Αθήνα. Οι σειρήνες ηχούσαν. Ανατριχίλα, γενική αναστάτωση. Πόλεμος. Η Σωτηρία στα ίδια βαγόνια με τους φαντάρους. Όταν κατέβηκε στο σταθμό Λαρίσης, κάποιος της έδωσε μια κουραμάνα. Νέος Γολγοθάς, στην Αθήνα, αρχίζει μες στου πολέμου τη φωτιά για το πλουσιοκόριτσο του Μπέλλου από τη Χαλκίδα.\nΗ οικογένεια της Σωτηρίας χάνει τα ίχνη της. Κανείς δεν ήξερε για την τύχη της. Μετά επτά ολόκληρα χρόνια, την εντοπίζουν να τραγουδά πλάι στον Βασίλη Τσιτσάνη. Η καριέρα της γνώρισε μια κάμψη στις αρχές της δεκαετίας του '60, όμως από το 1966 κέρδισε ξανά τη θέση της κορυφαίας ερμηνεύτριας του είδους έπειτα από συνεργασίες της με σύγχρονους έντεχνους συνθέτες όπως ο Διονύσης Σαββόπουλος ("Ζεϊμπέκικο"), ο Ηλίας Ανδριόπουλος ("Μην κλαις") και ο Δήμος Μούτσης («Δε λες κουβέντα»). Στο λαϊκό πάλκο, σε όλη της την πορεία στο τραγούδι, είχε πολύ έντονη παρουσία στα πιο διάσημα μαγαζιά της περιοχής Αθηνών\nΈδωσε δεκάδες συναυλίες σε πολιτιστικές εκδηλώσεις. Η Μπέλλου υπήρξε ειλικρινής και γνήσια σαν καλλιτέχνης και σαν άνθρωπος. Βοήθησε όσο μπορούσε πολλούς νέους συναδέλφους της να σταθούν στο τραγούδι. Αγαπήθηκε από τον κόσμο του λαϊκού τραγουδιού και όχι μόνο. Προσωπικότητες του διεθνούς τζετ σετ, αλλά και Έλληνες πνευματικοί άνθρωποι θαύμασαν, λάτρεψαν και αποθέωσαν την Μπέλλου στα λαϊκά κέντρα όπου εμφανίσθηκε τα τελευταία χρόνια κυρίως. Τον Μάρτιο του 1993 αντιμετώπισε σοβαρά προβλήματα υγείας, οπότε και διαγνώστηκε ότι έπασχε από καρκίνο του πνεύμονα. Έχασε τη φωνή της και στις 27 Αυγούστου 1997 άφησε την τελευταία της πνοή.\n«Η εκρηκτική προσωπικότητα, η μοναδικότητα του ταλέντου της και ο ασυμβίβαστος χαρακτήρας της δοκιμάζουν το συναίσθημα και τη λογική και επιβάλλουν τη μεγάλη ευθύνη που μου χάρισε η φιλία μας. Το γεγονός ότι μου εμπιστεύτηκε τη συγγραφή της βιογραφίας της με επιφορτίζει μ' ένα χρέος τιμής προς τη μνήμη της , αλλά και με ένα χρέος ειλικρίνειας προς τους αναγνώστες. Ένα χρέος που θα εξοφληθεί μόνο με την καταγραφή της αλήθειας των γεγονότων τα οποία συνθέτουν το μύθο της Σωτηρίας Μπέλλου».\nΑπό την επίσημη βιογράφο της Σωτηρίας Μπέλλου, Σοφία Αδαμίδου.\nΑναρτήθηκε από Latou στις 3:16 μ.μ.\nΕλευθερία 14 Οκτωβρίου 2010 - 2:03 μ.μ.\nΚοπελάρα μου, πολλά φιλάκια και μια όμορφη νότα αφιερωμένη σε σένα που ξέρω πως σ' αρέσει. Τέρρυ